3.  การประกอบธุรกิจของแต่ละสายงานธุรกิจ

  3.1 สายงานธุรกิจสื่อบันเทิงทางโทรทัศน์

บริษัท ทีวี ฟอรัม จำกัด (“ทีวีฟอรัม”)

  ลักษณะผลิตภัณฑ์หรือบริการ

ทีวีฟอรัม ประกอบธุรกิจการแพร่ภาพรายการข่าว สาระและบันเทิงต่างๆ ผ่านทางสถานีโทรทัศน์ช่อง
3 ช่อง 5 ช่อง 9 และ ช่อง 11 ซึ่งสามารถจำแนกประเภทรายการโทรทัศน์ที่นำเสนอเป็น 4 กลุ่ม
ดังนี้

  กลุ่มที่ 1 รายการกีฬา

ทีวีฟอรัม เป็นผู้ดำเนินการถ่ายทอดสดการแข่งขันฟุตบอล
จากต่างประเทศที่เป็นที่นิยมตลอดทั้งฤดูกาลแข่งขัน ได้แก่
การแข่งขันฟุตบอลพรีเมียร์ลีกจากประเทศอังกฤษ
และการแข่งขันฟุตบอลบุนเดสลีกาจากประเทศเยอรมัน ทางสถานี โทรทัศน์ช่อง 9
ขององค์การสื่อสารมวลชนแห่งประเทศไทย (อ.ส.ม.ท.) และถ่ายทอดเทปบันทึกภาพสรุปช่วงสำคัญ
(Highlight) การแข่งขันกีฬาต่างๆ เช่น รายการ “ไฮไลท์ฟุตบอลพรีเมียร์ลีก” และ
“ไฮไลท์ฟุตบอลบุนเดสลีกา” ทางสถานีโทรทัศน์ช่อง 11 กรมประชาสัมพันธ์
โดยทำการซื้อลิขสิทธิ์การถ่ายทอดสดและเทปบันทึกภาพรายการแข่งขันฟุตบอลดังกล่าวแต่เพียงผู้เดียวทางสถานีโทรทัศน์ตลอดฤดูกาลแข่งขัน
จากนั้นได้ทำการหาผู้สนับสนุน (Sponsor) เข้ามาสนับสนุนรายการ
และทำการขายโฆษณาในรายการ

นอกจากนั้นแล้ว ทีวีฟอรัม ยังได้ทำการซื้อลิขสิทธิ์รายการแข่งขันกีฬาประเภทอื่นๆ
ซึ่งเป็นการแข่งขันแบบครั้งคราวที่ไม่ใช่แบบฤดูกาล เช่น การแข่งขันกอล์ฟ
การแข่งขันวอลเลย์บอลชายหาดชิงแชมป์โลก การแข่งขันกีฬารายการพิเศษ ฯลฯ
ซึ่งบริษัทได้สิทธิ์เป็นผู้ถ่ายทอดการแข่งขันเหล่านั้นแต่เพียงผู้เดียว
โดยบริษัทจะดำเนินการติดต่อเช่าเวลาจากสถานีโทรทัศน์ช่องที่บริษัทต้องการออกรายการ
หรือร่วมผลิตกับทางสถานีโทรทัศน์ โดยบริษัทดำเนินการจัดหารายการกีฬา หาผู้สนับสนุนรายการ
(Sponsor) เข้ามาสนับสนุนรายการ และทำการขายโฆษณาในรายการ
หลังจากนั้นทำการแพร่ภาพออกอากาศทางโทรทัศน์ต่อไป

รายการกีฬาของ ทีวีฟอรัม

+--------------+---------------------+-------------+----------+------+
| ชื่อรายการ     | รูปแบบรายการ         | วัน-เวลา     | ช่วงฤดูกาล | ทาง  |
|              |                     |             |          | สถานี |
|              |                     | ใน          |          |      |
|              |                     | การออกอากาศ |          | โท   |
|              |                     |             |          | รทัศน์ |
+==============+=====================+=============+==========+======+
| 1.  Be on a  | ถ่ายทอดสดกา          | วันเสาร์      | สิงหาคม   | ช่อง  |
|     Hot Kick | รแข่งขันฟุตบอลพรีเมียร์ลีก |             | 2001-    | 9    |
|              | จากประเทศอังกฤษ      | เวลา        |          |      |
|              |                     | 21.00-23.00 | พฤษภาคม  |      |
|              |                     | น.          | 2004     |      |
+--------------+---------------------+-------------+----------+------+
| 2.  Be on a  | ถ่ายทอดสดกา          | วันอาทิตย์     | สิงหาคม   | ช่อง  |
|     Hot Kick | รแข่งขันฟุตบอลบุนเดสลีกา |             | 2001-    | 9    |
|              | จากประเทศเยอรมันนี    | เวลา        |          |      |
|              |                     | 22.30-00.30 | พฤษภาคม  |      |
|              |                     | น.          | 2004     |      |
+--------------+---------------------+-------------+----------+------+
| 3.  รายการ   | นำ                  | วันเสาร์      | ตลอดทั้งปี  | ช่อง  |
|     11       | เสนอเทปรายการกีฬาต่าง |             |          | 11   |
|     โลกกีฬา   | ๆ ทั้งในและนอกประเทศ  | เวลา        |          |      |
|              | ของฟุตบอลพ           | 17.30-18.30 |          |      |
|              | รีเมียร์ลีกประเทศอังกฤษ, | น.          |          |      |
|              | ฟุตบอลบุน             |             |          |      |
|              | เดสลีกาประเทศเยอรมันนี |             |          |      |
+--------------+---------------------+-------------+----------+------+
| 4.  รายการ บี | นำเสนอเทปบัน         | วันเสาร์      | ตลอดทั้งปี  | ช่อง  |
|     อี ซี      | ทึกสรุปการแข่งขันฟุตบอลใ |             |          | 3    |
|     สปอร์ต    | นประเทศและต่างประเทศ | เวลา        |          |      |
|              |                     | 16.15-17.15 |          |      |
|              |                     | น.          |          |      |
+--------------+---------------------+-------------+----------+------+
| 5.           | การถ่ายทอดสดรา       | ตามว        | ตลอดทั้งปี  | ช่อง  |
| รา           | ยการกีฬาที่เป็นที่นิยมจากต | ันที่มีการแข่งขัน |          | 3,   |
| ยการถ่ายทอดสด | ่างประเทศและในประเทศ |             |          |      |
| เช่น          |                     |             |          | ช่อง  |
| เ            |                     |             |          | 9    |
| ทนนิสหญิงวอลโว่ |                     |             |          |      |
| , World Golf |                     |             |          |      |
| Championship |                     |             |          |      |
+--------------+---------------------+-------------+----------+------+
| 6. มันไม่หมู    | เกมส์วาไรตี้           | วันเสาร์      | ตลอดทั้งปี  | ช่อง  |
| สู้ตายคลับ      | ด้านการแข่งขันกีฬา      |             |          | 5    |
|              |                     | เวลา        |          |      |
|              |                     | 12.30-13.00 |          |      |
|              |                     | น.          |          |      |
+--------------+---------------------+-------------+----------+------+

  กลุ่มที่ 2 รายการข่าว สถานการณ์ในประเทศ เศรษฐกิจและธุรกิจภาคภาษาอังกฤษ
  และรายการสนทนาสด

ทีวีฟอรัม ดำเนินการผลิตรายการข่าวสถานการณ์ในประเทศ
เศรษฐกิจและธุรกิจภาคภาษาอังกฤษเป็นรายแรกทางสถานีโทรทัศน์
และรับจ้างบริหารการตลาดและสื่อโฆษณาให้กับรายการข่าวและรายการสนทนาสดเกี่ยวกับเศรษฐกิจ
ซึ่งทำการแพร่ภาพออกอากาศ ทางสถานีโทรทัศน์ ช่อง 5 ช่อง 9 และ ช่อง 11

รายการข่าวภาษาอังกฤษ ข่าวเศรษฐกิจและธุรกิจ และรายการสนทนาสด

+----------------+-----------------------------+-------------+-------+
| ชื่อรายการ       | รูปแบบรายการ                 | วันและเวลา   | ทา    |
|                |                             |             | งสถานี |
|                |                             | ใน          |       |
|                |                             | การออกอากาศ | โ     |
|                |                             |             | ทรทัศน์ |
+================+=============================+=============+=======+
| 1.  Newsline   | รายการข่าวภาคภาษาอังกฤษ       | วันจันทร์-ศุกร์  | ช่อง   |
|                | นำเสนอข่าว                   |             | 11    |
|                | ความเคลื่อนไหวของสถานการณ์ต่างๆ | เวลา        |       |
|                | ทั้งในและต่างประเทศ            | 21.30-22.00 |       |
|                |                             | น.          |       |
+----------------+-----------------------------+-------------+-------+
| 2.  Thailand   | รายการสดทุกวัน                | วันจันทร์-ศุกร์  | ช่อง 9 |
|     Today      | ถึงความเคลื่อนไหวของข่าวคราวต่าง |             |       |
|                | ๆ ในแต่ละวัน                  | เวลา        |       |
|                |                             | 07.20-07.40 |       |
|                |                             | น.          |       |
+----------------+-----------------------------+-------------+-------+
| 3.             | รายการสนทนาสด               | วันจันทร์-ศุกร์  | ช่อง   |
|   กรองสถานการณ์ | นำเสนอสถานการณ์ที่เป็นที่น่าสนใจ   |             | 11    |
|                | โดยเป็นการสนทนาผู้ที่มีส่วนเกี่ยวข้อง | เวลา        |       |
|                | และเปิดโอกาสให้ประชาชนโทรศัพ   | 20.30-21.30 |       |
|                | ท์เข้ามาแสดงความคิดเห็นถามคำถาม | น.          |       |
+----------------+-----------------------------+-------------+-------+
| 4.  ข่าว 9      | รายการสนทนาสด เกี่ยวกับ SME    | วันจันทร์-ศุกร์  | ช่อง 9 |
|     เศรษฐกิจ    | เพื่อสนองนโยบาย               |             |       |
|                | แล                          | เวลา        |       |
|                | ะเป็นสื่อกลางในการนำเสนอข่าวสาร | 09.30-10.00 |       |
|                | และความเคลื่อนไหวต่างๆของ SME  | น.          |       |
+----------------+-----------------------------+-------------+-------+

กลุ่มที่ 3 รายการบันเทิง

  รายการดนตรี

ทีวีฟอรัม เป็นผู้บริหารการตลาดและสื่อโฆษณาให้กับรายการ “ซี สแควร์” และ “ 2 Be Teen”

รายการดนตรีทางโทรทัศน์

+----------------+-----------------------------+-------------+-------+
| ชื่อรายการ       | รูปแบบรายการ                 | วัน-เวลา     | ทา    |
|                |                             |             | งสถานี |
|                |                             | ใน          |       |
|                |                             | การออกอากาศ | โ     |
|                |                             |             | ทรทัศน์ |
+----------------+-----------------------------+-------------+-------+
| 1.  ซี สแควร์    | ถ่ายทอดสดการแสด              | วันอาทิตย์     | ช่อง 9 |
|                | งคอนเสิร์ตของศิลปินผู้มีชื่อเสียงทั้งใน |             |       |
|                | ประเทศและต่างประเทศทางโทรทัศน์ | เวลา        |       |
|                |                             | 16.30-17.30 |       |
|                |                             | น.          |       |
+----------------+-----------------------------+-------------+-------+
| 2.  2 Be Teen  | รายการ Edutainment          | วันพุธ        | ช่อง 5 |
|                | สำหรับวัยก่อนวัยรุ่น              |             |       |
|                | เพื่อเตรียมพร้อมร               | เวลา 17.30  |       |
|                | ับการเปลี่ยนแปลงเพื่อย่างเข้าสู่วัยรุ่น | – 18.00 น.  |       |
|                |                             |             |       |
|                | อย่างมีคุณภาพ                  |             |       |
+----------------+-----------------------------+-------------+-------+

กลุ่มที่ 4 รายการพิเศษ

ทีวีฟอรัม ได้สิทธิในการถ่ายทอดสดและเทปบันทึกภาพรายการต่างๆ
จากการดำเนินกิจกรรมพิเศษของบริษัท ไลฟ์ โปรเจ็ค จำกัด และบริษัทอื่น
โดยเมื่อบริษัทในกลุ่มดังกล่าวจัดกิจกรรมพิเศษ เช่น งานประเพณีท้องถิ่น การจัดการแสดงดนตรี
การแข่งขันกีฬา ก็จะมอบสิทธิ์ในการถ่ายทอดสด หรือการถ่ายทอดเทปทางสถานีโทรทัศน์ ให้แก่
ทีวีฟอรัม เป็นผู้ดำเนินการเช่าเวลาออกอากาศจากสถานีโทรทัศน์

  การจัดหาผลิตภัณฑ์หรือบริการ

การประกอบธุรกิจสื่อบันเทิงทางโทรทัศน์ดำเนินการโดย ทีวีฟอรัม
ซึ่งมีลักษณะการจัดหารายการโทรทัศน์ที่จะนำมาแพร่ภาพออกอากาศ 3 รูปแบบ ดังนี้

1)  ดำเนินการผลิตเอง คือ รายการโทรทัศน์ที่ ทีวีฟอรัม ดำเนินการผลิตรายการเอง
    เริ่มต้นจากการวางแผนการผลิตรายการรายการที่ต้องการออกอากาศ
    รวมถึงทำการสร้างแนวคิดและรูปแบบของรายการ และประมาณการค่าใช้จ่ายที่ใช้ในการผลิต
    จากนั้นทำการติดต่อซื้อลิขสิทธิ์รายการต่างๆ และนำมาผลิตและตัดต่อรายการ
    โดยทำการเช่าช่วงเวลาจากสถานีโทรทัศน์ให้เหมาะสมกับการนำเสนอรายการต่างๆ
    แล้วจึงทำการแพร่ภาพออกทางอากาศทางสถานีโทรทัศน์ต่อไป
    รายการโทรทัศน์ที่บริษัทดำเนินการผลิต ได้แก่
    รายการถ่ายทอดสดและเทปบันทึกภาพการแข่งขันกีฬาและรายการพิเศษอื่นๆ ที่ได้รับสิทธิ์จาก
    ไลฟ์โปรเจ็คและบริษัทต่างๆ ในการแพร่ภาพทางโทรทัศน์
    โดยมีรายได้จากผู้สนับสนุนรายการและการขายเวลาโฆษณา

2) จ้างบริษัทอื่นดำเนินการผลิต คือ รายการโทรทัศน์ที่ ทีวีฟอรัม
จ้างบริษัทอื่นให้ผลิตรายการโทรทัศน์ขึ้นตามรูปแบบที่กำหนดเพื่อลดต้นทุนในการผลิตรายการ โดย
ทีวีฟอรัม
ทำการเช่าช่วงเวลาจากสถานีโทรทัศน์ให้เหมาะสมกับการนำรายการมาแพร่ภาพออกอากาศ
รายการโทรทัศน์ที่บริษัทจ้างบริษัทอื่นดำเนินการผลิต ได้แก่ รายการ “Thailand Today”
โดยมีรายได้จากผู้สนับสนุนรายการและการขายเวลาโฆษณา

3) บริหารการตลาดและสื่อโฆษณา คือ รายการโทรทัศน์ต่างๆ ที่ ทีวีฟอรัม
ได้เข้าร่วมวางแผนการตลาดกับเจ้าของรายการในการวางแผนการตลาดและทำการขายเวลาโฆษณาให้
รายการดังกล่าว ได้แก่ รายการ “Newsline” “กรองสถานการณ์” และ “รายการข่าว 9
เศรษฐกิจ” โดยได้รับรายได้จากผู้สนับสนุนรายการและการขายเวลาโฆษณา
โดยแบ่งรายได้ให้เจ้าของรายการตามข้อตกลงที่ทำขึ้นกับเจ้าของรายการแต่ละราย

  การตลาดและภาวะการแข่งขัน

  นโยบายการตลาดและกลยุทธ์ทางการตลาด

กลยุทธ์ทางการตลาด

-   กลยุทธ์ด้านคุณภาพของรายการ

ทีวีฟอรัม เน้นการนำเสนอรายการที่มีความแตกต่างจากคู่แข่งขัน (Differentiate)
และเป็นที่นิยมของผู้บริโภคที่เป็นผู้ชมเป็นหลัก รวมถึงความหลากหลายในการนำเสนอรายการ
เพื่อให้ครอบคลุมถึงผู้บริโภคทุกเพศ ทุกวัย
โดยนำเสนอรายการที่ตรงกับความนิยมและกลุ่มผู้ชมตามเป้าหมายนั้น ๆ
นอกจากนี้แล้วยังมีการปรับปรุงรายการทางโทรทัศน์ให้เป็นที่นิยมในช่วงเวลานั้น ๆ
เพื่อให้บรรลุเป้าหมายทางการตลาดดังกล่าว

-   กลยุทธ์ด้านการให้บริการที่สนับสนุนเกื้อกูลการดำเนินงานซึ่งกันและกัน

เนื่องจากกลุ่มบริษัทมีการดำเนินงานในสื่อบันเทิงหลายประเภท ทั้งทางโทรทัศน์ ทางวิทยุ
รวมถึงกิจกรรมส่งเสริมการตลาด
ทำให้สามารถตอบสนองความต้องการของผู้ใช้บริการโฆษณาให้มากขึ้นครอบคลุมความต้องการของลูกค้าได้ครบวงจร
รวมทั้งสามารถลดต้นทุนของลูกค้าผู้ใช้บริการได้

-   กลยุทธ์การทำงานเชิงรุกกับลูกค้า

ทีวีฟอรัม ได้มีการจัดทำผังรายการทางโทรทัศน์ล่วงหน้า
โดยนำผังรายการดังกล่าวไปนำเสนอให้กับลูกค้า เพื่อลดความเสี่ยงในการผลิต
และนำเสนอรายการต่าง ๆ
และทำให้ลูกค้าผู้ใช้บริการได้ประโยชน์สูงสุดในการใช้บริการในงบประมาณที่ลูกค้าต้องการ

-   กลยุทธ์ด้านการตลาดด้านราคาแบบเหมารวม

เพื่อเป็นการสร้างรายได้ที่แน่นอน เนื่องจากปัจจุบันการซื้อโฆษณาของลูกค้าจะซื้อเป็นรายปี หรือราย
6 เดือน ทั้งนี้ขึ้นอยู่กับความนิยมของรายการนั้น
หรือลูกค้าอาจเซ็นสัญญาซื้อโฆษณาในงบประมาณจำนวนหนึ่งเป็นรายปี ซึ่ง ทีวีฟอรัม จะให้สิทธิพิเศษ
แก่ลูกค้ารายนั้นในการเลือกลงโฆษณาในรายการของกลุ่มได้ก่อน

ดังนั้นอัตราการโฆษณาบนสื่อของบริษัท เช่น 1 ชั่วโมง กำหนดให้โฆษณาได้ 12 นาที ทีวีฟอรัม
จะให้บริการแก่ลูกค้าเต็มเวลาเนื่องจากมีการตกลงกันล่วงหน้าเป็นราย 6 เดือนหรือเป็นรายปี

  การจำหน่ายและช่องทางการจำหน่าย

ทีวีฟอรัม บริหารการตลาดและสื่อโฆษณาผ่านทีมงานฝ่ายขายโดยทำการติดต่อกับบริษัทตัวแทนโฆษณา
(Agency) และเจ้าของสินค้าหรือผลิตภัณฑ์โดยตรง

นอกจากนี้บริษัทมีนโยบายในการจ่ายค่านายหน้าให้แก่ผู้ที่หาลูกค้าให้บริษัท
โดยจะควบคุมการจ่ายค่านายหน้าดังกล่าวภายหลังที่เก็บเงินจากลูกค้าได้เรียบร้อยแล้ว

ลักษณะลูกค้า

ทีวีฟอรัม ดำเนินการด้านสื่อทางโทรทัศน์ มีรายได้จากการบริหารการตลาดและสื่อโฆษณา
ซึ่งขึ้นอยู่กับความนิยมของรายการจากผู้ชมรายการเป็นหลัก ดังนั้น ทีวีฟอรัม
จึงแบ่งลักษณะของลูกค้าเป็น 2 กลุ่ม คือ กลุ่มผู้ชมเป้าหมาย และลูกค้าเป้าหมาย

1.  กลุ่มผู้ชมเป้าหมาย

  จำแนกผู้ชมเป้าหมายตามลักษณะรายการ ดังนี้

กลุ่มรายการกีฬา

-   บุคคลทุกประเภทที่มีความชื่นชอบในรายการกีฬา

-   อายุระหว่าง 15 ปีขึ้นไป ที่มีความชื่นชอบในรายการกีฬา

-   ฐานะปานกลาง รายได้ต่อครัวเรือน 20,000 ขึ้นไป ในเขตกรุงเทพฯ

-   รายได้ต่อครัวเรือนไม่ต่ำกว่า 10,000 บาทต่อเดือนในเขตตัวเมืองต่างจังหวัด

-   การศึกษาระดับ ปวช. ขึ้นไป

  กลุ่มรายการข่าวสถานการณ์ในประเทศ ข่าวเศรษฐกิจและธุรกิจ
  ภาคภาษาอังกฤษและรายการสนทนาเกี่ยวกับเศรษฐกิจ

-   นักศึกษา นักธุรกิจ และผู้สนใจการประกอบธุรกิจ SMEs
    เจ้าของกิจการและชาวต่างชาติที่อาศัยอยู่ในประเทศ

-   อายุระหว่าง 15 ปีขึ้นไป

-   ฐานะปานกลาง รายได้ต่อครัวเรือน 20,000 ขึ้นไป ในเขตกรุงเทพฯ

-   การศึกษาระดับปริญญาตรีขึ้นไป

  กลุ่มรายการบันเทิง

-   วัยรุ่น และนักศึกษา และผู้ชื่นชอบในรายการเพลง

-   อายุระหว่าง 15 ปีขึ้นไป

-   ฐานะปานกลาง รายได้ต่อครัวเรือน 20,000 ขึ้นไป ในกรุงเทพฯ

-   รายได้ต่อครัวเรือนไม่ต่ำกว่า 10,000 บาทต่อเดือน

-   การศึกษาระดับมัธยม ขึ้นไป

2. กลุ่มลูกค้าเป้าหมาย

บริษัทแบ่งกลุ่มลูกค้าเป้าหมายออกเป็น 2 กลุ่มดังนี้

บริษัทตัวแทนโฆษณา (Agency) คือ บริษัทที่ทำการจัดซื้อเวลาโฆษณาให้กับลูกค้าของตนเอง
รวมถึงการรับจ้างบริหารงานโฆษณาให้กับลูกค้าที่เป็นเจ้าของสินค้า
ในปัจจุบันบริษัทตัวแทนโฆษณามีเป็นจำนวนมาก ทีวีฟอรัม
ไม่มีการเซ็นสัญญาผูกขาดกับบริษัทตัวแทนโฆษณารายใดรายหนึ่งเป็นระยะยาวและไม่มีความสัมพันธ์โดยตรงกับลูกค้าที่เป็นตัวแทนโฆษณารายใด

ลูกค้าที่เป็นเจ้าของสินค้า คือการที่ ทีวีฟอรัม
ให้บริการทางด้านโฆษณาแก่ลูกค้าที่เป็นเจ้าของสินค้าโดยตรง โดยไม่ผ่านตัวแทนโฆษณา
โดยมีการจัดจำหน่ายให้แก่ลูกค้าประเภทนี้เป็นสัญญาไม่เกินระยะเวลา 1 ปี ทีวีฟอรัม
ไม่มีความสัมพันธ์โดยตรงกับลูกค้าที่เป็นเจ้าของสินค้าโดยตรงรายใด ในอนาคต ทีวีฟอรัม
มีนโยบายที่จะเพิ่มสัดส่วนการให้บริการแก่ลูกค้าที่เป็นเจ้าของสินค้าให้มากขึ้น
เนื่องจากลูกค้ากลุ่มนี้บริษัทจะเข้าไปร่วมวางแผนการตลาดให้กับสินค้า
และเป็นลูกค้าที่ทำการลงโฆษณาตลอดทั้งปีสูงกว่าลูกค้าที่เป็นบริษัทตัวแทนโฆษณา

ปัจจุบันมีสัดส่วนลูกค้าระหว่างบริษัทตัวแทนโฆษณาและลูกค้าที่เป็นเจ้าของสินค้าคิดเป็นร้อยละ 41
และ 59 ตามลำดับ ทีวีฟอรัม ไม่มีการพึ่งพิงลูกค้าบริษัทใดเกินกว่าร้อยละ 30
ของรายได้รวมของกลุ่มบริษัท

  ภาวะการแข่งขัน

การแข่งขัน

การแข่งขันในธุรกิจสื่อโฆษณาทางโทรทัศน์เป็นการแข่งขันแบบเสรี
ผู้ลงโฆษณาสามารถเลือกใช้บริการได้ตามความต้องการของตน
ทำให้บริษัทที่ทำรายการทางโทรทัศน์เกิดการแข่งขันกันมากขึ้น
เพื่อให้สามารถตอบสนองความต้องการของลูกค้าได้อย่างสูงสุด
โดยการที่จะประสบความสำเร็จในธุรกิจต้องมีองค์ประกอบดังนี้

องค์ประกอบที่จะทำให้บริษัทที่ทำธุรกิจรายการทางโทรทัศน์ ประสบความสำเร็จ

-   มีบุคลากรที่มีคุณภาพ มีความเชี่ยวชาญในธุรกิจเป็นอย่างสูงจำนวนมาก มีทีมงานที่มีประสิทธิภาพ

-   รายการต้องมีความคิดสร้างสรรค์ สามารถเข้าถึงผู้ชมเป้าหมายได้มาก

-   สามารถให้บริการได้อย่างครบวงจร มีสื่อโฆษณาอื่นสนับสนุน
    มีการบริหารสื่อโฆษณาอย่างมีประสิทธิภาพสูงสุด
    โดยเข้าถึงผู้ชมรายการได้มากตรงตามวัตถุประสงค์ของลูกค้าที่ใช้บริการ

  คู่แข่งขัน

ผู้ประกอบกิจการสื่อบันเทิงทางโทรทัศน์ ปัจจุบันมีเป็นจำนวนมาก
แต่ยังไม่มีผู้ประกอบการรายใดที่ดำเนินธุรกิจเหมือนกับบริษัท ทีวีฟอรัม จำกัด โดยตรง
อย่างไรก็ตามอาจจำแนกผู้ประกอบการตามลักษณะรายการทางโทรทัศน์ ได้ดังนี้คือ

ผู้ผลิตรายการกีฬา และบริหารการตลาดบริหารสื่อโฆษณาทางการตลาดทางโทรทัศน์

1.  บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) (โทรทัศน์แบบบอกรับสมาชิก)

2.  บริษัท สยามสปอร์ต ซินดิเคท จำกัด (มหาชน)

3.  ผู้ผลิตรายการกีฬาทั่วไป

  ผู้ผลิตรายการข่าว สถานการณ์ในประเทศ เศรษฐกิจและธุรกิจ ภาษาอังกฤษ
  และสนทนาสดและบริหารการตลาดบริหารสื่อโฆษณาทางการตลาด

  บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) (โทรทัศน์แบบบอกรับสมาชิก)

  ผู้ผลิตรายการบันเทิง (รายการดนตรีทางโทรทัศน์) และบริหารการตลาดบริหารสื่อโฆษณาทาง
  การตลาดทางโทรทัศน์

  ผู้ผลิตรายการบันเทิงต่างๆ ทางสถานีโทรทัศน์ช่อง 3 ช่อง 5 ช่อง 7 ช่อง 9 และ ITV

สถานภาพและศักยภาพในการแข่งขัน

ทีวีฟอรัม มีศักยภาพที่ดีในด้านการให้บริการเนื่องจากได้รับการสนับสนุนทางด้านสื่อต่างๆ
จากกลุ่มบริษัท เช่น สื่อวิทยุ อินเตอร์เน็ต การนำเสนอข้อมูลในรูปข้อความสั้น (short message)
และ ออดิโอเท็กซ์ เป็นต้น ทำให้ลูกค้าได้รับบริการครอบคลุมทุกสื่อกว่าคู่แข่งขันรายอื่น
นอกจากนี้แล้ว ทีวีฟอรัม เป็นผู้บริหารการตลาดและสื่อโฆษณาในรายการหลายประเภทเช่น
รายการกีฬา รายการข่าว และรายการบันเทิง
เป็นที่ยอมรับกันในวงการการจัดรายการทางโทรทัศน์
ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

2.  สายงานธุรกิจสื่อบันเทิงทางวิทยุ

  บริษัท ทราฟฟิกคอร์นเนอร์ เรดิโอ จำกัด (“ทราฟฟิกคอร์นเนอร์เรดิโอ”)

  ลักษณะผลิตภัณฑ์หรือบริการ

ทราฟฟิกคอร์นเนอร์เรดิโอประกอบธุรกิจสื่อบันเทิงทางวิทยุ
โดยเป็นการให้ความบันเทิงด้านเสียงเพลงทางวิทยุคลื่นความถี่ในระบบ เอฟ.เอ็ม.
โดยมีรูปแบบการดำเนินธุรกิจ 3 รูปแบบ ดังนี้

1)  ดำเนินการผลิตรายการเอง ได้แก่ “DATZ 90” ทางคลื่น FM 90.0 MHz
    โดยทำการออกอากาศทุกวันตลอด 24 ชั่วโมง ซึ่งเป็นการนำเสนอเพลงสากล Main Stream
    Pop สุดฮิตติด Chart ทั้งฝั่งอังกฤษ และอเมริกา จากการสนับสนุนหลักจาก 5
    บริษัทแผ่นเสียงใหญ่ คือ Warner Music, Universal, Sony, EMI, BMG
    อย่างเป็นกลางสถานีเดียวในเมืองไทย พร้อมสอดแทรกด้วยสาระข้อมูลข่าวสาร
    ที่เป็นประโยชน์ โดยเน้นหนักในเรื่องการป้องกันปัญหายาเสพติดกับเยาวชน

2)  บริหารการตลาดและบริหารสื่อโฆษณา ให้กับรายการวิทยุ “ลูกทุ่ง เอฟ.เอ็ม. 95”
    ออกอากาศสดทางสถานีวิทยุคลื่น เอฟ.เอ็ม 95.0 MHz
    ซึ่งเป็นรายการเพลงลูกทุ่งรายแรกที่ออกอากาศ 24 ชั่วโมงบนคลื่นวิทยุ เอฟ.เอ็ม.
    ที่ได้รับความนิยมสูงสุด 5 ปีซ้อนตั้งแต่ปี 2540 ถึง 2545 จากการสำรวจของบริษัท AC
    Neilsen รายการ “RIGHT 107” (เดิมชื่อ SOFT 107) ทางสถานีวิทยุคลื่น เอฟ.เอ็ม.
    107.0 MHz นำเสนอเพลงสากลและเพลงคลาสสิคภาษาอังกฤษ และรายการข่าวและสาระ
    News Network ทางสถานีวิทยุคลื่น เอฟ.เอ็ม.100.5 MHz
    นำเสนอข่าวสาระและการสนทนา
    ทั้งด้านเศรษฐกิจและการเมืองทั้งในและต่างประเทศที่กำลังเป็นที่ได้รับความสนใจจากประชาชน
    โดยบริษัทจะได้รับส่วนแบ่งรายได้จากเจ้าของรายการ ลูกทุ่ง เอฟ.เอ็ม 95 และ RIGHT
    107 ในสัดส่วนประมาณร้อยละ 15 ของรายได้จากผู้สนับสนุนรายการและการขายเวลาโฆษณา
    สำหรับรายการข่าวและสาระ News Network บริษัทฯ
    จะได้รับรายได้จากผู้สนับสนุนรายการและการขายเวลาโฆษณาหลังหักค่าใช้จ่ายที่ต้องจ่ายตามที่ตกลงกับ
    อ.ส.ม.ท. ซึ่งมีลักษณะการให้บริการดังนี้

รายการ DATZ 90

+--------------+---------------------------------------+--------------+
| ชื่อรายการ     | รูปแบบรายการ                           | วัน-เวลา      |
|              |                                       |              |
|              |                                       | ใ            |
|              |                                       | นการออกอากาศ |
+--------------+---------------------------------------+--------------+
| DATZ 90      | นำเสนอเพลงสากล Main Stream Pop สุดฮิตติด | ทุกวัน         |
|              | Chart ทั้งฝั่งอังกฤษและอเมริกา              |              |
|              | พร้อมแทรกด้วยสาระข้อมูลข่าวสาร ที่เป็นประโยชน์ | ตลอด 24      |
|              | โ                                     | ชั่วโมง        |
|              | ดยเน้นหนักในเรื่องการป้องกันยาเสพติดกับเยาวชน |              |
+--------------+---------------------------------------+--------------+

รายการลูกทุ่ง เอฟ.เอ็ม. 95.0 MHZ

+--------------+---------------------------------------+--------------+
| ชื่อรายการ     | รูปแบบรายการ                           | วัน-เวลา      |
|              |                                       |              |
|              |                                       | ใ            |
|              |                                       | นการออกอากาศ |
+--------------+---------------------------------------+--------------+
| ลูกทุ่ง เอฟ.เอ็ม | นำเสนอรายการเพลงไทยลูกทุ่ง               | วัน           |
|              | ออกอากาศทางคลื่นวิทยุ F.M.95.0            | จันทร์-วันอาทิตย์ |
|              | MHz.และอินเตอร์เน็ต ผ่านทางเว็ปไซต์         |              |
|              | www.luktungfm.com                     | ตลอด 24      |
|              | โดยมีช                                 | ชั่วโมง        |
|              | ่วงดำเนินรายการเป็นภาษาอังกฤษทุกวันเสาร์เวลา |              |
|              | 22.00-23.00 น                         |              |
+--------------+---------------------------------------+--------------+

จากการที่ ทราฟฟิกคอร์นเนอร์เรดิโอ เป็นผู้บริหารการตลาดและสื่อโฆษณารายการลูกทุ่ง ให้แก่
คลื่น FM. 95.0 MHz ที่ได้รับความนิยมเป็นอันดับหนึ่งของเมืองไทยนับตั้งแต่ปี 2541 เป็นต้นมา
ทำให้บริษัทมงคลภาพยนตร์ จำกัด ซึ่งเป็นบริษัทผลิตภาพยนต์ไทยชั้นนำของประเทศ ติดต่อให้
ทราฟฟิกคอร์นเนอร์เรดิโอ ทำหน้าที่ประสานงานในเรื่องการจัดหาศิลปินนักร้องลูกทุ่ง
เพื่อร่วมการแสดงในภาพยนตร์เรื่อง “มนต์เพลงลูกทุ่ง เอฟ.เอ็ม.” ซึ่งได้รับความนิยมอย่างสูง

เพลงสากลและเพลงคลาสสิคภาคภาษาอังกฤษ

+--------------+---------------------------------------+--------------+
| ชื่อรายการ     | รูปแบบรายการ                           | วัน-เวลา      |
|              |                                       |              |
|              |                                       | ใ            |
|              |                                       | นการออกอากาศ |
+--------------+---------------------------------------+--------------+
| RIGHT 107    | นำเสนอเพลงสากล                        | วัน           |
|              | และเพลงคลาสสิคภาคภาษาอังกฤษ             | จันทร์-วันอาทิตย์ |
|              | ออกทางคลื่นวิทยุ 107.0 MHz                | 24 ชั่วโมง     |
+--------------+---------------------------------------+--------------+

รายการข่าวและสาระ

+---------------+---------------------------------------+--------------+
| ชื่อรายการ      | รูปแบบรายการ                           | วัน-เวลา      |
|               |                                       |              |
|               |                                       | ใ            |
|               |                                       | นการออกอากาศ |
+---------------+---------------------------------------+--------------+
| ราย           | นำเสนอข่าว สาระ                        | วัน           |
| การข่าวและสาระ | และสนทน                               | จันทร์-วันอาทิตย์ |
| News Network  | าสดในหัวข้อที่กำลังได้รับความนิยมออกทางคลื่นวิทยุ | 24 ชั่วโมง     |
|               | 100.5 MHz                             |              |
+---------------+---------------------------------------+--------------+

3)  การจัดกิจกรรมพิเศษ คือการจัดกิจกรรมต่อเนื่องจากรายการวิทยุที่ ทราฟฟิกคอร์นเนอร์เรดิโอ
    บริหารการตลาดและสื่อโฆษณา
    เป็นช่องทางสร้างรายได้เพิ่มเติมนอกเหนือจากการบริหารการตลาดและสื่อโฆษณา
    โดยการจัดกิจกรรมต่างๆ ที่จัดขึ้นทั้งในสถานีวิทยุและนอกสถานีวิทยุ ของรายการลูกทุ่ง
    เอฟ.เอ็ม. 95.0 และรายการ RIGHT 107
    โดยจะได้รับรายได้แบบเหมาจ่ายจากเจ้าของการจัดกิจกรรมนั้นๆ

กิจกรรมที่สร้างมูลค่าเพิ่มจากคลื่นวิทยุ FM 95.0 MHz

+----------------+----------------------------------+-----------------+
| ชื่อรายการ       | รูปแบบรายการ                      | วัน-เวลา         |
+================+==================================+=================+
| 1)  ดาวรุ่งลูกทุ่ง  | การจัดกา                          | ทุกวัน            |
|     เอฟ.เอ็ม    | รประกวดร้องเพลงลูกทุ่งสำหรับเยาวชนอายุ | อาทิตย์แรกของเดือน |
|                | 5-15 ปี                           |                 |
+----------------+----------------------------------+-----------------+
| 2)  สะ         | กา                               | ทุกวันอ           |
| พานไม้ไผ่สเปเชียล | รคัดเลือกผลงานของศิลปินรายใหม่โดยไม่จำ | าทิตย์ที่สองของเดือน |
|                | กัดค่ายเพลงให้เปิดการแสดงและออกอากาศ |                 |
+----------------+----------------------------------+-----------------+
| 3)  อาทิตย์ลูกทุ่ง  | เป็นการนำเสนอการแสดงโ             | ทุกวันอ           |
|                | ดยมีรูปแบบการแสดงเป็นพิเศษไม่ซ้ำแบบใคร | าทิตย์ที่สามของเดือน |
|                | โดยเชิญศิลปินลูกทุ่ง                   |                 |
|                | และผู้จัดรายการร่วมแสดง              |                 |
+----------------+----------------------------------+-----------------+
| 4)  ซูเปอร์อีสาน  | การแสดงสดของศิลปินลูกทุ่งหมอลำพื้นบ้าน   | ทุกว             |
|                |                                  | ันอาทิตย์ที่สี่ของเดือน |
+----------------+----------------------------------+-----------------+
| 5)  มาลัยทอง    | การมอบราง                        | ประม            |
|                | วัลให้แก่บุคคลในวงการลูกทุ่งที่มีผลงานดีเด่น | าณเดือนมกราคมของ |
|                |                                  |                 |
|                |                                  | ทุกปี             |
+----------------+----------------------------------+-----------------+
| 6)             | การแสดงร่วมกันของศิลปินลูกทุ่ง          | ประมาณเดือน      |
|  มหกรรมลูกทุ่งไทย |                                  | สิงหาคมของทุกปี    |
+----------------+----------------------------------+-----------------+
| 7)  ไหว้พระ 9   | การจัดกิจ                          | ประม            |
|     วัด         | กรรมเดินทางนมัสการพระตามวัดที่มีชื่อเสียง | าณเดือนมกราคมของ |
|                | เป็นที่เคารพบูชาของพุทธศาสนิกชน        |                 |
|                |                                  | ทุกปี             |
+----------------+----------------------------------+-----------------+
| 8              | การจัดกิจกรรม                      | แ               |
| )  มนต์รักแม่กลอง | เดินทางพักผ่อนนอกสถานที่ให้แก่ผู้ฟังรายการ | ล้วแต่ความเหมาะสม |
+----------------+----------------------------------+-----------------+
| 9              | การจัดงานประกวดร้องเพลงลูกทุ่ง        | ทุกเ             |
| )  เงาเสียงลูกทุ่ง | เพื่อค้นหาศิลปินผู้มีความสามารถ          | ดือนพฤศจิกายนและเ |
|                |                                  | ดือนธันวาคมของทุกปี |
+----------------+----------------------------------+-----------------+

กิจกรรมที่สร้างมูลค่าเพิ่มจากคลื่นวิทยุ FM 107.0 MHz

+--------------+-------------------------------------------------------+
| ชื่อรายการ     | รูปแบบรายการ                                           |
+--------------+-------------------------------------------------------+
| กา           | การจัดการแสดงคอนเสิร์ตสด ของศิลปินวง Bond จากต่างประเทศ     |
| รแสดงคอนเสิร์ต | ให้กับผู้ฟังรายการ RIGHT 107 ร่วมกับค่าย Universal            |
|              | จากประเทศอเมริกา                                       |
| ของ วง Bond  |                                                       |
+--------------+-------------------------------------------------------+
| The Young’s  | การจัดการนำเสนองานเพลงของ Cliff s Richard              |
| once         | ที่เป็นศิลปินจากต่างประเทศ โดยการจำหน่ายบัตรเข้าชมรายการ       |
|              | และทำการบันทึกเทปออก รายการ RIGHT 107                   |
+--------------+-------------------------------------------------------+
| RIGHT 107    | การจัดการแสดงคอนเสิร์ตสด                                 |
|              | โดยนำเสนอคอนเสิร์ตเพลงลาตินโดยการจำหน่ายบัตรเข้าชมรายการ    |
+--------------+-------------------------------------------------------+
| HALLOWEEN +  | การเปิดเพลงดังจากหนังผีฝรั่งที่เป็นที่นิยม และเพลงเกี่ยวกับพระจันทร์   |
|              | ทางคลื่น FM 107.0 MHz และให้ผู้ฟังโทรเข้ามา หรือส่ง e-mail     |
| LOY KRATHONG | ให้คะแนน และให้รางวัลแก่ผู้รับฟัง                             |
+--------------+-------------------------------------------------------+

  การจัดหาผลิตภัณฑ์และบริการ

ในการจัดหาผลิตภัณฑ์และบริการเพื่อการจำหน่ายของสื่อโฆษณาทางวิทยุ
สามารถจำแนกตามแหล่งที่มาของรายการได้ 3 ประเภทคือ

1)  ดำเนินการผลิตเอง คือ รายการวิทยุที่ ทราฟฟิกคอร์นเนอร์เรดิโอ
    ดำเนินการผลิตรายการเอง สำหรับการออกอากาศรายการเพลงทางสถานีวิทยุ
    มีขั้นตอนการผลิตเริ่มจากการกำหนดผังงานการผลิต
    การสร้างแนวคิดและรูปแบบรายการโดยทีมงานวางแผนการผลิต
    และกำหนดงบประมาณการผลิต
    และคัดเลือกพิธีกรผู้จัดรายการเป็นผู้มีความเชี่ยวชาญและชื่อเสียงในวงการเพลง
    ทำการจัดรายกา รและทำการบริหารสื่อโฆษณาให้แก่ลูกค้าเป้าหมาย
    หลังจากนั้นจึงนำไปออกอากาศทางวิทยุต่อไป

2)  บริหารการตลาดและสื่อโฆษณา สำหรับรายการที่ ทราฟฟิกคอร์นเนอร์เรดิโอ
    ดำเนินการบริหารการตลาดและสื่อโฆษณา
    โดยเริ่มต้นจากการติดต่อประสานงานกับผู้จัดรายการคลื่นวิทยุดังกล่าว
    และทำการติดต่อลูกค้าเป้าหมายเพื่อทำการขายเวลาโฆษณาและหาผู้สนับสนุนรายการ
    (Sponsor) ให้กับคลื่นวิทยุที่ ทราฟฟิกคอร์นเนอร์เรดิโอ
    ได้เป็นผู้บริหารการตลาดและสื่อโฆษณา ได้แก่ รายการวิทยุทางรายการ “ลูกทุ่ง เอฟ.เอ็ม
    95.0” ทางคลื่นวิทยุ 95.0 MHz รายการ “RIGHT 107” ทางคลื่นวิทยุ FM 107.0 MHz
    และรายการข่าวและสาระ News Network ทางคลื่นวิทยุ FM 100.5 MHz

3)  การจัดกิจกรรมพิเศษ สำหรับการสร้างมูลค่าเพิ่มจากรายการที่ ทราฟฟิกคอร์นเนอร์เรดิโอ
    เป็นผู้บริหารการตลาดและสื่อโฆษณาให้
    จะมีขั้นตอนการผลิตโดยเริ่มต้นจากการกำหนดแนวคิดและรูปแบบการจัดกิจกรรมโดยทีมงานจะทำวางแผนการจัดกิจกรรม
    กำหนดงบประมาณ ทำการคัดเลือกผู้จัดรายการเป็นผู้มีชื่อเสียงในวงการเพลง
    หลังจากนั้นจึงหาผู้สนับสนุนรายการ (Sponsor) หรือจำหน่ายบัตรให้แก่ผู้เข้าชมกิจกรรมต่อไป

  การตลาดและภาวะการแข่งขัน

นโยบายการตลาด

ทราฟฟิกคอร์นเนอร์เรดิโอ ดำเนินธุรกิจบันเทิงทางสื่อวิทยุด้วยการนำเสนอรายการที่มีคุณภาพ
มีประโยชน์ต่อผู้ฟัง และลูกค้า ที่ผ่านมานับตั้งแต่ปี 2541
รายการวิทยุที่บริษัทบริหารการตลาดและสื่อโฆษณาได้รับความนิยมเป็นอันดับหนึ่งตลอดมาจนถึงปีปัจจุบัน
ในปี 2545 และบริษัทมีนโยบายที่จะรักษาการเป็นผู้นำของรายการวิทยุที่ได้รับความนิยมสูงสุดต่อไป
ซึ่งบริษัทได้ทำการปรับปรุงรายการอยู่ตลอดเวลาให้บรรลุถึงเป้าหมายดังกล่าว ซึ่งบริษัทมีกลยุทธ์ต่าง
ๆ ดังนี้

กลยุทธ์ทางการตลาด

ทราฟฟิกคอร์นเนอร์เรดิโอ
กำหนดกลยุทธ์ทางการตลาดสำหรับธุรกิจสื่อบันเทิงทางวิทยุเหมือนกับสื่อบันเทิงทางโทรทัศน์

ลักษณะลูกค้า

ทราฟฟิกคอร์นเนอร์เรดิโอ มีรายได้จากการขายโฆษณาในรายการวิทยุ
ซึ่งอัตราค่าโฆษณาในรายการวิทยุ ขึ้นอยู่กับความนิยมของรายการ ดังนั้น
บริษัทจึงได้แบ่งลักษณะของลูกค้าเป็น 2 ลักษณะคือ กลุ่มผู้ฟังเป้าหมาย และลูกค้าเป้าหมาย ดังนี้

  1. กลุ่มผู้ฟังเป้าหมาย

กลุ่มผู้ฟังรายการคลื่น FM 90.0 MHz โดยใช้ชื่อรายการ “DATZ 90”
ซึ่งเป็นการนำเสนอเพลงสากล Main Stream Pop สุดฮิต ติด Chart ทั้งฝั่งอังกฤษ และอเมริกา
ทุกวันตลอด 24 ชั่วโมง พร้อมแทรกด้วยสาระข้อมูลข่าวสาร ที่เป็นประโยชน์
โดยเน้นหนักในเรื่องการป้องกันปัญหายาเสพติดกับเยาวชนที่เป็นปัญหาระดับประเทศ

-   นักเรียนชั้นมัธยมศึกษา International School, นิสิต นักศึกษามหาวิทยาลัย อายุระหว่าง
    15-20 ปี

-   คนทำงาน อายุระหว่าง 20-30 ปี

กลุ่มผู้ฟังรายการคลื่น FM 95.0 MHz โดยใช้ชื่อรายการ “ลูกทุ่ง เอฟ.เอ็ม ”
เป็นการนำเสนอรายการเพลงไทยลูกทุ่ง ทุกยุค ทุกสมัย

-   อายุระหว่าง 20 ปีขึ้นไป ที่มีความชื่นชอบในรายการเพลงลูกทุ่ง

-   ทุกสายงานอาชีพ เช่น ข้าราชการ เจ้าของกิจการ แม่บ้าน ลูกจ้าง

-   ในทุกระดับของรายได้

-   การศึกษาระดับ ปวช. ขึ้นไป

กลุ่มผู้ฟังรายการคลื่น FM 107.0 MHz โดยใช้ชื่อรายการ “RIGHT 107”
เป็นการนำเสนอรายการเพลงสากลและเพลงคลาสสิกภาษาอังกฤษ

-   อายุระหว่าง 20 ปีขึ้นไป

-   นักศึกษา นักธุรกิจ และชาวต่างชาติที่อาศัยอยู่ในประเทศไทยในเขตกรุงเทพฯ

-   รายได้ต่อครัวเรือน 20,000 บาทขึ้นไป

-   การศึกษาระดับปริญญาตรีขึ้นไป

กลุ่มผู้ฟังรายการข่าวและสาระ News Network ทางคลื่น FM 100.5 MHz ของ อ.ส.ม.ท.
เป็นการนำเสนอรายการข่าว สาระ และการสนทนาสด ในหัวข้อต่างๆ
ที่กำลังได้รับความสนใจในช่วงเวลานั้น

-   อายุระหว่าง 25-60 ปีขึ้นไป

-   ทุกสายงานอาชีพ เช่น ข้าราชการ เจ้าของกิจการ แม่บ้าน ลูกจ้าง

-   ในทุกระดับของรายได้

-   การศึกษาระดับ ปริญญาตรีขึ้นไปในเขตกรุงเทพ และปริมณฑล

หมายเหตุ ปัจจุบันได้ยกเลิกรายการนี้แล้ว ตั้งแต่วันที่ 1 มีนาคม 2546

2. กลุ่มลูกค้าเป้าหมาย

ทราฟฟิกคอร์นเนอร์เรดิโอ แบ่งลูกค้ากลุ่มเป้าหมายออกเป็น 2 กลุ่ม
เหมือนกับธุรกิจสื่อบันเทิงทางโทรทัศน์ซึ่งปัจจุบันมีสัดส่วนลูกค้าระหว่างบริษัทตัวแทนโฆษณาและลูกค้าที่เป็นเจ้าของสินค้าคิดเป็นร้อยละ
65 และ 35 ตามลำดับ

ทราฟฟิกคอร์นเนอร์เรดิโอ ไม่มีการพึ่งพิงลูกค้าบริษัทใดเกินกว่าร้อยละ 30
ของรายได้รวมของกลุ่มบริษัท

ภาวะการแข่งขัน

การแข่งขันในธุรกิจสื่อโฆษณาทางวิทยุเป็นการแข่งขันในระดับปานกลาง มีวิทยุในระบบเอฟ.เอ็ม
กว่า 200 สถานี กระจายอยู่ทั่วประเทศ ซึ่งในเขตกรุงเทพประมาณ 40 สถานี
โดยสถานีวิทยุทั้งหมดเป็นของรัฐบาล ผู้ประกอบการต้องทำสัญญาการจัดการบริหารการตลาดกับสถานี
ซึ่งปัจจุบันตลาดเป็นของผู้ประกอบการสามารถเข้าทำสัญญาบริหารการตลาดได้

ถึงแม้ตลาดจะเป็นของผู้ประกอบการในการประมูลก็ตาม
แต่การที่จะผลิตรายการให้เป็นที่นิยมตรงตามความต้องการของผู้บริโภคเป็นเรื่องยาก
ปัจจุบันมีคลื่นวิทยุที่เป็นที่ได้รับนิยมจำนวนไม่มากนัก

การเข้าประมูลเวลาจัดรายการวิทยุในระบบเอฟ.เอ็ม.
เพื่อดำเนินรายการวิทยุโดยวิธีเช่าแบบเหมาเวลาทั้งหมดกำลังเข้ามาแทนที่การเช่าเวลาแบบเป็นช่วงๆ
ในแต่ละวันเพื่อดำเนินรายการวิทยุ
เนื่องจากการเช่าเวลาแบบเหมาจะทำให้วิทยุสถานีนั้นมีลักษณะเหมือนกันตลอดเวลา
ผู้ฟังสามารถเลือกฟังรายการใดก็ได้
โดยไม่ต้องเปลี่ยนสถานีรายการแบบเหมาจึงได้รับความนิยมสูงขึ้น
ประกอบกับผู้ดำเนินรายการวิทยุแบบเหมาจะต้องมีความพร้อมทางด้านการเงิน
และความสามารถในการผลิตรายการ ทำให้ผู้จัดรายการที่ซื้อเวลาบางช่วงไม่สามารถแข่งขันได้
และจะค่อยๆ ถูกแทนที่ในที่สุด
ขณะนี้มีผู้ดำเนินรายการวิทยุโดยเหมาเวลาจากสถานีวิทยุเพียงไม่กี่ราย เช่น กลุ่มบริษัท แกรมมี่
(บริษัท จีเอ็มเอ็ม มีเดีย จำกัด (มหาชน) และบริษัท เรดิโอ คอนเซ็ป จำกัด) กลุ่ม ยูแอนด์ไอ
และกลุ่ม บีเอ็นที ถึงแม้ว่าธุรกิจวิทยุ มีการเติบโตที่สูง
แต่การแข่งขันด้านการประมูลยังไม่รุนแรงมากนัก เนื่องจากประเทศไทยมีสถานีวิทยุเป็นจำนวนมาก
และมีคู่แข่งขันน้อยราย โดยมีกลุ่มใหญ่ๆ
ที่จัดรายการวิทยุแบบเหมาเวลาจำนวนน้อยกว่าสิบรายในประเทศ
ประกอบกับแต่ละกลุ่มจะมีผู้ฟังแตกต่างกันไป เช่น รายการภาษาอังกฤษ ข่าว สนทนา จราจร กีฬา
เพลงสากล เพลงลูกทุ่งเป็นต้น โดยการที่จะประสบความสำเร็จในธุรกิจต้องมีองค์ประกอบดังนี้

องค์ประกอบที่จะทำให้บริษัทที่ทำธุรกิจรายการทางวิทยุประสบความสำเร็จ

-   มีบุคลากรที่มีคุณภาพ มีความเชี่ยวชาญในธุรกิจรายการวิทยุเป็นอย่างสูงจำนวนมาก มีทีมงานที่มี
    ประสิทธิภาพ

-   รายการต้องมีความคิดสร้างสรรค์ มีภาพพจน์รายการที่ดี
    สามารถยืดหยุ่นได้ตามความต้องการของลูกค้า ผู้ใช้บริการ

-   สามารถให้บริการได้อย่างครบวงจร มีสื่อโฆษณาอื่นสนับสนุน มีการบริหารสื่อโฆษณาได้อย่างมี
    ประสิทธิภาพสูงสุด โดยเข้าถึงผู้ฟังได้มากตรงตามวัตถุประสงค์ของลูกค้าที่ใช้บริการ

ผู้ประกอบกิจการสื่อบันเทิงทางวิทยุ ปัจจุบันมีผู้ประกอบการจำนวนมาก
แต่มีผู้ประกอบการที่ดำเนินธุรกิจเหมือนกับ ทราฟฟิกคอร์นเนอร์เรดิโอ มีเพียง 1 ราย
อย่างไรก็ตามอาจจำแนกผู้ประกอบการตามลักษณะรายการทางวิทยุได้ดังนี้คือ รายการ
“ลูกทุ่งเวทีไทย” ของบริษัท มีเดีย ออฟ มีเดีย จำกัด (มหาชน)

3.3 สายงานธุรกิจกิจกรรมส่งเสริมการตลาด (Event Marketing)

การประกอบธุรกิจกิจกรรมส่งเสริมการตลาดของบริษัทแบ่งออกเป็น 2 ส่วน ดังนี้

  ส่วนที่ 1 ธุรกิจการจัดการแสดงดนตรี และกิจกรรมพิเศษ (Music and Event Marketing)

  บริษัท ไลฟ์โปรเจ็ค จำกัด (“ไลฟ์โปรเจ็ค”)

ลักษณะผลิตภัณฑ์หรือบริการ

ไลฟ์โปรเจ็ค ดำเนินธุรกิจการจัดการแสดงคอนเสิร์ตและกิจกรรมพิเศษ (Music and Event
Marketing) โดยเป็นผู้จัดคอนเสิร์ตของศิลปินไทยและต่างชาติ และจัดกิจกรรมพิเศษ (Event
Marketing) ร่วมกับบริษัทเจ้าของผลิตภัณฑ์หรือองค์กรต่างๆ
ที่ต้องการจัดกิจกรรมส่งเสริมการตลาดด้วยการแสดงดนตรี กีฬา ฯลฯ
โดยพิจารณาตามความเหมาะสม ที่ผ่านมาไลฟ์โปรเจ็ค มีกิจกรรมส่งเสริมการตลาดที่สำคัญ ได้แก่
การจัดงานครบรอบ 36 ปี สยามสแควร์ การแข่งขันกีฬาวอลเลย์บอล 4 ชาติ
การจัดการแสดงดนตรี ”ชมวังฟังเพลง” “Byrd & Heart” “Diana Krall”
“ความเหมือนที่แตกต่าง สุรพล & เอลวิส” “สุรสีห์ ดนตรี 4 กัลป์” เป็นต้น

  การจัดหาผลิตภัณฑ์หรือบริการ

  การจัดหาผลิตภัณฑ์หรือบริการของไลฟ์โปรเจ็คแบ่งออกเป็น 2 ส่วนตามประเภทธุรกิจ ดังนี้

  ส่วนที่ 1 การจัดคอนเสิร์ตของศิลปินไทยและศิลปินต่างชาติ

การจัดคอนเสิร์ตของศิลปินไทยและต่างประเทศ เริ่มต้นจากการที่
ไลฟ์โปรเจ็คจะเป็นผู้กำหนดแนวคิด (Concept) ของคอนเสิร์ตที่ต้องการ
เพื่อคัดเลือกตัวศิลปินที่เหมาะสมกับแนวคิดดังกล่าว
แล้วจึงทำการติดต่อกับศิลปินคนดังกล่าวว่ามีต้องการที่จะแสดงคอนเสิร์ตตามรูปแบบที่ไลฟ์โปรเจ็คกำหนดหรือไม่
เมื่อทำการตกลงแล้วก็จะดำเนินการติดต่อสถานที่ที่เหมาะสมกับปริมาณผู้ฟัง
และเริ่มทำการส่งเสริมการขายให้กับการแสดงคอนเสิร์ตผ่านสื่อต่างๆ
ทั้งที่เป็นสื่อของกลุ่มบริษัทและสื่ออื่นๆ

ซึ่งรายได้จากการจัดการแสดงคอนเสิร์ตแบ่งออกเป็น 2 ส่วน คือ
รายได้จากการขายบัตรเข้าชมและจากผู้สนับสุนนรายการ (Sponsor)
ซึ่งการกำหนดราคาบัตรเข้าชมคอนเสิร์ตขึ้นอยู่กับปัจจัยหลักที่สำคัญ ๆ คือ ค่าจ้างศิลปิน
ค่าเช่าสถานที่ ค่าเช่าเครื่องมือและอุปกรณ์ต่างๆ
เนื่องจากอัตราค่าจ้างศิลปินแต่ละรายมีอัตราค่าจ้างที่แตกต่างกันมากและยังต้องพิจารณาถึงความนิยมของผู้ฟัง
ส่งผลให้การกำหนดราคาขายบัตรเข้าชมการแสดงคอนเสิร์ตในแต่ละครั้งมีราคาที่แตกต่างกันออกไป

ส่วนที่ 2 การบริหารกิจกรรมส่งเสริมการตลาด

การบริหารกิจกรรมส่งเสริมการตลาด
เริ่มต้นจากการที่กลุ่มบริษัทเป็นที่รู้จักกันดีในธุรกิจการจัดกิจกรรมส่งเสริมการตลาดด้านดนตรีและกีฬา
ดังนั้นเมื่อเจ้าของธุรกิจหรือผลิตภัณฑ์ต่างๆ
มีความประสงค์ที่จะจัดกิจกรรมส่งเสริมการตลาดที่มีความเกี่ยวข้องกับดนตรีและกีฬาก็จะทำการติดต่อมายัง
ไลฟ์โปรเจ็ค เพื่อให้เข้าไปรับฟังแผนงานการจัดกิจกรรมและงบประมาณที่ต้องการใช้ หลังจากนั้น
ไลฟ์โปรเจ็ค
ก็จะจัดทำโครงงานและรูปแบบการจัดกิจกรรมและค่าใช้จ่ายเพื่อนำเสนอต่อบริษัทพิจารณาต่อไป

รายได้ของการจัดกิจกรรมส่งเสริมการตลาดมาจากค่าจ้างบริหารกิจกรรม
ที่ได้รับจากเจ้าของธุรกิจหรือผลิตภัณฑ์ต่างๆ
หรือผู้สนับสนุนรายการซึ่งขึ้นอยู่กับขนาดของงานและจำนวนผู้เข้าร่วมกิจกรรมที่ทางเจ้าของผลิตภัณฑ์เป็นผู้กำหนด

  การตลาดและสภาวะการแข่งขัน

นโยบายการตลาดและกลยุทธ์การแข่งขัน

-   นำเสนอรูปแบบการจัดแสดงคอนเสิร์ตรูปแบบที่แปลกใหม่

กลยุทธ์การแข่งขันของ ไลฟ์โปรเจ็ค
เน้นนำเสนอรูปแบบการจัดแสดงคอนเสิร์ตรูปแบบที่แปลกใหม่แตกต่างจากการจัดคอนเสิร์ตของผู้ประกอบการรายอื่นๆ
เช่น การจัดการแสดงคอนเสิร์ตของศิลปินที่ได้รับความนิยมในอดีต
และจัดการแสดงคอนเสิร์ตในสถานที่สำคัญต่างๆ ที่ไม่เคยมีใครจัดการแสดงมาก่อน เช่น
การจัดการแสดงคอนเสิร์ตในสวนสาธารณะและสถานที่สำคัญทางประวัติศาสตร์ในจังหวัดต่างๆ
ซึ่งการจัดคอนเสิร์ตที่ผ่านมาได้รับการตอบรับจากผู้เข้าชมเป็นอย่างดี ซึ่งทีมงานบุคลากรของ
ไลฟ์โปรเจ็ค มีความสามารถและประสบการณ์เป็นที่ยอมรับในวงการวิทยุและการจัดคอนเสิร์ตมากว่า
10 ปี ซึ่งมีผลงานการจัดการแสดงคอนเสิร์ตที่มีคุณภาพและเป็นที่ยอมรับจำนวนมาก

-   ใช้ประโยชน์จากการเกิด Synergy ของกลุ่มบริษัท

นอกจากนั้น ไลฟ์โปรเจ็ค ยังใช้ประโยชน์จากการเกิด Synergy
ของกลุ่มบริษัทที่เกิดจากความชำนาญด้านการจัดแสดงดนตรีและข้อมูลด้านการกีฬา
เมื่อนำมาประยุกต์เข้ากับการความชำนาญด้านการบริหารตลาด
และการใช้ประโยชน์ของสื่อและรายการต่างๆ ที่กลุ่มบริษัทมีอยู่ ทำให้ ไลฟ์โปรเจ็ค
สามารถนำเสนอการจัดกิจกรรมส่งเสริมการตลาดที่มีความแปลกใหม่และมีคุณภาพเป็นที่ยอมรับจากเจ้าของผลิตภัณฑ์และองค์กรต่างๆ
ให้เป็นผู้จัดกิจกรรมการตลาดอย่างต่อเนื่อง

ลักษณะลูกค้าและกลุ่มลูกค้าเป้าหมาย

ไลฟ์โปรเจ็ค ได้กำหนดลักษณะลูกค้า ดังนี้

กลุ่มลูกค้าเป้าหมาย

เจ้าของสินค้าและผลิตภัณฑ์ต่างๆ หรือองค์กรภาครัฐและเอกชน
ที่ต้องการจัดกิจกรรมส่งเสริมการตลาดให้กับผลิตภัณฑ์ของตนเพื่อสร้างยอดขายหรือสร้างภาพลักษณ์ที่ดีให้กับผลิตภัณฑ์ของตนให้เป็นที่รู้จักของผู้บริโภค
เพิ่มเติมจากการโฆษณาผ่านสื่อทั่วๆ ไป
โดยเจ้าของสินค้าอาจจะเป็นผู้กำหนดรูปแบบของกิจกรรมแล้วว่าจ้างให้ ไลฟ์โปรเจ็ค
เป็นผู้ดำเนินการ หรือขอให้ไลฟ์โปรเจ็คเป็นผู้เสนอโครงการการจัดกิจกรรมให้ เช่น
ร่วมกับการท่องเที่ยวแห่งประเทศไทยจัดคอนเสิร์ต “ชมวังฟังเพลง”
เพื่อเป็นการโปรโมทการท่องเที่ยวภายในประเทศ
และรับจ้างเจ้าของโครงการสวนลุมไนท์บาร์ซาร์ในการวางแผนการตลาด ในเดือนเมษายน 2545
ไลฟ์โปรเจ็คได้เข้าไปดำเนินการบริการการตลาดและจัดกิจกรรมส่งเสริมการตลาดให้กับ
สวนลุมไนท์บาร์ซาร์ ถนนวิทยุ ซึ่งเป็นแหล่งชอปปิ้งแห่งใหม่ใจกลางกรุงเทพฯ
แต่ยังไม่เป็นที่รู้จักของประชาชนทั่วไป ดังนั้นทางผู้บริหาร สวนลุมไนท์บาร์ซาร์
ได้ทำการว่าจ้างไลฟ์โปรเจ็ค เข้าไปบริหารการตลาดและจัดกิจกรรมเพื่อสร้างให้
สวนลุมไนท์บาร์ซาร์ เป็นสถานที่
ช้อปปิ้งที่มีชื่อเสียงและมีผู้คนรู้จักและเข้ามาซื้อสินค้าและบริการจากร้านค้าต่างๆ ที่เปิดดำเนินการ
และต้นปี 2546 ได้ดำเนินการวางแผนจัดกิจกรรมด้านการตลาด การแสดง
และกิจกรรมบันเทิงในรูปแบบต่าง ๆ ให้แก่ห้องอาหาร “เรทโทร ไลฟ์ คาเฟ่” (เดิมชื่อ เดบู
คาเฟ่) เป็นต้น

หมายเหตุ ปัจจุบันสวนลุมไนท์บาร์ซาร์ ได้สิ้นสุดสัญญาแล้ว

กลุ่มผู้ชมเป้าหมาย

ลักษณะกลุ่มผู้เข้าชมการจัดการแสดงคอนเสิร์ตของไลฟ์โปรเจ็คมีดังนี้

-   ข้าราชการ นักธุรกิจ และชาวต่างชาติที่อาศัยอยู่ในประเทศไทย อายุระหว่าง 25 ปีขึ้นไป

-   ฐานะปานกลางถึงสูง รายได้ต่อครัวเรือน 40,000 ขึ้นไป ในกรุงเทพฯ
    การศึกษาระดับปริญญาตรีขึ้นไป

ไลฟ์โปรเจ็คกำหนดกลุ่มผู้ชมเป้าหมาย โดยเน้นไปที่กลุ่มชนผู้มีกำลังซื้อซึ่งเป็นวัยทำงาน
เนื่องจากว่าเป็นกลุ่มที่มีความสามารถในการซื้อบัตรเข้าชมการแสดงที่สูงและมีรูปแบบการฟังดนตรีที่ไม่เป็นลักษณะแฟชั่น
ซึ่งแตกต่างจากกลุ่มผู้ชมที่เป็นวัยรุ่นที่มีความต้องการที่หลากหลาย

ไลฟ์โปรเจ็คไม่มีการพึ่งพิงลูกค้าบริษัทใดเกินกว่าร้อยละ 30 ของรายได้รวมของกลุ่มบริษัท

  การแข่งขัน

ธุรกิจการจัดกิจกรรมส่งเสริมการตลาด ทั้งด้านบันเทิง
และเหตุการณ์มีผู้ประกอบการรายใหญ่ที่มีชื่อเสียงน้อยราย
และไม่มีผู้ดำเนินธุรกิจรายใดประกอบธุรกิจเหมือนไลฟ์โปรเจ็คเนื่องจากรูปแบบการนำเสนอที่แปลกใหม่ไม่เหมือนใคร
ดังนั้นจึงไม่มีคู่แข่งทางธุรกิจโดยตรงมีเพียงแต่ผู้ประกอบธุรกิจประเภทเดียวกันแต่มีกลยุทธ์การตลาดที่แตกต่าง
ซึ่งสามารถจำแนกจากลักษณะธุรกิจได้ดังนี้

+--------------------------------+-------------------------------------+
| กิจกรรม                         | ผู้ประกอบการ                          |
+--------------------------------+-------------------------------------+
| 1. การจัดการแสดงคอนเสิร์ต         |                                     |
+--------------------------------+-------------------------------------+
| -   คอนเสิร์ตศิลปินจากต่างประเทศ    | -   บริษัท บีอีซี เทโร จำกัด              |
+--------------------------------+-------------------------------------+
| -   คอนเสิร์ตศิลปินในประเทศ        | -   บริษัท จี.เอ็ม.เอ็ม. แกรมมี่จำกัด       |
|                                |     (มหาชน)                         |
|                                |                                     |
|                                | -   บริษัท อาร์เอส โปรโมชั่น (1992) จำกัด |
|                                |     (มหาชน)                         |
|                                |                                     |
|                                | -   ผู้จัดคอนเสิร์ตรายย่อยอื่นๆ             |
+--------------------------------+-------------------------------------+
| 2. การจัดกิจกรรมพิเศษ             | -   บริษัท เจเอสแอล จำกัด              |
+--------------------------------+-------------------------------------+

  ส่วนที่ 2 ธุรกิจการบริหารลิขสิทธิ์ด้านการแสดงคอนเสิร์ตและเพลง

  บริษัท ดรีมมีเดีย จำกัด (“ดรีมมีเดีย”)

  ลักษณะผลิตภัณฑ์หรือบริการ

ก่อนการจัดตั้งบริษัท ทราฟฟิกคอร์นเนอร์โฮลดิ้งส์ จำกัด (มหาชน) ดรีมมีเดีย
ประกอบธุรกิจในด้านการจัดการแสดงคอนเสิร์ตร่วมกับค่ายเพลงต่างๆ ให้กับ บริษัท ทราฟฟิก
คอร์นเนอร์ เรดิโอ จำกัด และค่ายเพลงของต่างประเทศ เช่น บริษัท วอร์เนอร์ มิวสิก จำกัด
บริษัท อี เอ็ม ไอ จำกัด บริษัท ยูนิเวอร์แซล มิวสิค จำกัด
รวมถึงการจัดคอนเสิร์ตร่วมกับศิลปินต่างๆ โดยที่ผ่านมา ดรีมมีเดีย
ได้จัดกิจกรรมส่งเสริมการตลาดด้านดนตรีและเพลงที่สำคัญ ได้แก่ คอนเสิร์ต “3
ตำนานเพลงเพื่อชีวิต” “100 Piper Contest” ครั้งที่ 1-3 “AIS Family on Tour” ครั้งที่
1-5 และคอนเสิร์ต “วันพิเศษกับผู้ชายธรรมดา สุรชัย จันทิมาธร” เป็นต้น

จากการที่ผลงานของกลุ่มบริษัทเป็นที่ยอมรับมากขึ้น
ทำให้กลุ่มบริษัทมีการขยายงานในด้านการจัดคอนเสิร์ตและกิจกรรมส่งเสริมการตลาดเพิ่มขึ้นเป็นลำดับ
ผู้บริหารจึงเห็นว่าลิขสิทธิ์ที่กลุ่มบริษัทมีในการบันทึกภาพและเสียงในการแสดงคอนเสิร์ตหรือกิจกรรมการตลาดนั้นๆ
น่าจะนำมาสร้างมูลค่าเพิ่มได้อีก เช่น การขายลิขสิทธิ์ให้กับผู้ประกอบธุรกิจผลิต เทป ซีดี
หรือวีดีโอซีดี รวมทั้งการถ่ายทอดสดทางโทรทัศน์ เป็นต้น

ดังนั้น ในปัจจุบันหลังจากการจัดตั้งกลุ่มบริษัท จึงได้กำหนดให้ ดรีมมีเดีย
เปลี่ยนมาเป็นผู้ดำเนินธุรกิจในการบริหารลิขสิทธิ์งานดนตรีที่กลุ่มบริษัทได้ผลิตขึ้น
และนำไปสร้างมูลค่าเพิ่มในรูปแบบต่างๆ ให้แก่บริษัทต่อไป

  การจัดหาผลิตภัณฑ์หรือบริการ

การจัดหาผลิตภัณฑ์ที่จะนำมาจัดทำเป็นลิขสิทธิ์ที่ดรีมมีเดียเป็นผู้บริหาร
โดยเริ่มต้นจากการนำเทปบันทึกภาพและเสียงการแสดงคอนเสิร์ตที่กลุ่มบริษัทเป็นผู้จัดมาทำการตัดต่อภาพและทำการปรับแต่งเสียงเพื่อให้ได้คุณภาพที่ดีและนำลงบันทึกเทปต้นฉบับ
เพื่อจำหน่ายลิขสิทธิ์ให้กับผู้ประกอบการผลิตเทป ซีดี หรือวีดีโอซีดี ต่อไป
จากการที่บริษัทเป็นผู้บริหารลิขสิทธิ์ที่เกิดจากผลงานของกลุ่มบริษัททำให้ไม่มีปัญหาด้านการจัดหาผลิตภัณฑ์

  การตลาดและสภาวะการแข่งขัน

  การตลาด

นโยบายการตลาดและกลยุทธ์การแข่งขัน

-   นำเสนองานงานการแสดงคอนเสิร์ตที่มีคุณภาพในการผลิต

ดรีมมีเดีย
เน้นการนำเสนอการแสดงคอนเสิร์ตที่มีคุณภาพในการผลิตทั้งระบบการบันทึกภาพและเสียงได้มาตรฐานระดับสากลเทียบเท่าการแสดงคอนเสิร์ตจากต่างประเทศ
การแสดงคอนเสิร์ตที่กลุ่มบริษัทผลิตขึ้นมีรูปแบบการนำเสนอที่แปลกใหม่และคุณภาพสามารถนำไปสร้างมูลค่าเพิ่มได้
ดังนั้นบริษัทจึงให้ความสำคัญกับระบบการบันทึกภาพและเสียงที่ได้มาตรฐาน
โดยการจัดแสดงคอนเสิร์ตของกลุ่มบริษัทจะใช้วิศวกรผู้ควบคุมด้านการบันทึกเสียง (Sound
Engineer) จากต่างประเทศที่มีประสบการณ์ผ่านการบันทึกเสียงคอนเสิร์ตระดับนานาชาติ
รวมทั้งใช้อุปกรณ์การบันทึกภาพและเสียงที่มีคุณภาพสูง
สามารถบันทึกรายละเอียดด้านภาพและเสียงของการแสดงสดได้อย่างมีคุณภาพเพื่อสามารถนำไปผลิตเป็น
เทป ซีดี หรือ วีดีโอซีดี ที่มีคุณภาพควรค่าแก่การซื้อไปสะสมของผู้บริโภค

ลักษณะลูกค้าและกลุ่มลูกค้าเป้าหมาย

ลูกค้าของดรีมมีเดีย คือ กลุ่มบริษัทผู้ผลิตเทป ซีดี และวีดีโอซีดี ต่างๆ
ที่ต้องการซื้อลิขสิทธิ์เพื่อนำไปผลิตและจัดจำหน่ายให้แก่ประชาชนทั่วไปซึ่งเป็นกลุ่มลูกค้าเป้าหมาย

ดรีมมีเดีย ไม่มีการพึ่งพิงลูกค้าบริษัทใดเกินกว่าร้อยละ 30 ของรายได้รวมของกลุ่มบริษัท

การจำหน่ายและช่องทางการจัดจำหน่าย

บริษัทจะทำการจำหน่ายลิขสิทธิ์เพลงหรือการแสดงต่างๆ
ให้ผู้ที่สนใจนำลิขสิทธิ์ที่บริษัทดูแลอยู่ไปทำการผลิต เทป ซีดี หรือ วีดีโอซีดี ออกจำหน่าย
โดยการขายลิขสิทธิ์ให้แก่ผู้ที่สนใจเป็นลักษณะการเหมาจ่ายต่อลิขสิทธิ์โดยมีกำหนดระยะเวลาประมาณ
3-5 ปี โดยกำหนดราคาแตกต่างกันไปตามความนิยมของตัวศิลปิน ซึ่งลดปัญหา
จากการถูกละเมิดลิขสิทธิ์

  การแข่งขัน

เนื่องจาก ดรีมมีเดีย ประกอบธุรกิจการบริหารลิขสิทธิ์การแสดงคอนเสิร์ตต่างๆ
ที่กลุ่มบริษัทได้จัดขึ้นเองไม่ได้ไปทำการประมูลลิขสิทธิ์การแสดงคอนเสิร์ตที่ผู้อื่นเป็นผู้จัด ดังนั้น
จึงไม่เกิดปัญหาด้านการแข่งขันด้านการประมูลสิขสิทธิ์กับบริษัทอื่นๆ
แต่การแข่งขันจะเกิดในลักษณะทางอ้อม จากการที่ศิลปินที่บริษัทเป็นผู้จัดคอนเสิร์ตนั้นไป
แสดงคอนเสิร์ตให้กับผู้ประกอบการรายอื่นด้วย
แต่อย่างไรก็ตามก็จะมีความแตกต่างในรูปแบบและคุณภาพของภาพและเสียงของการนำเสนอ
ทำให้เห็นได้ว่าการแข่งขันในด้านการบริหารลิขสิทธิ์ของดรีมมีเดียอยู่ในระดับต่ำ

  3.4 ธุรกิจสื่อใหม่ (New Media)

เนื่องจากกลุ่มบริษัทเล็งเห็นว่าสื่อประเภทโทรศัพท์พื้นฐาน โทรศัพท์เคลื่อนที่ และอินเตอร์เน็ต
มีแนวโน้มการขยายตัวของผู้ใช้สูงขึ้นทั้งนี้เป็นเพราะราคาอุปกรณ์และอัตราค่าใช้บริการที่ถูกลง
รวมทั้งมีการพัฒนาทางเทคโนโลยีที่ทันสมัยขึ้นทำให้เกิดบริการใหม่ๆ
ที่ตอบสนองความต้องการของผู้ใช้มากขึ้น
กลุ่มบริษัทจึงได้ขยายการดำเนินธุรกิจการให้ข้อมูลข่าวสารและบันเทิงไปยังสื่อใหม่ ดังนี้

1. บริษัท บลิส เอ็นเตอร์เทนเม้นต์ จำกัด ซึ่งดำเนินธุรกิจเป็นผู้ผลิตข้อมูล (Content
Provider) ให้แก่ผู้ให้บริการข้อมูลผ่านระบบเครือข่ายต่างๆ (Network Provider)

2. บริษัท 108 1900 ออดิโอเท็กซ์ จำกัด
ซึ่งดำเนินธุรกิจเป็นผู้ให้บริการข้อมูลด้วยเสียงผ่านโครงข่ายขององค์การโทรศัพท์แห่งประเทศไทย
(Network Provider)

3. บริษัท มายาแชนแนล จำกัด ซึ่งดำเนินธุรกิจผลิตหนังสือพิมพ์บันเทิงออกจำหน่ายสัปดาห์ละ 2
ฉบับ เป็นหนังสือพิมพ์ที่มีเนื้อหาด้านข่าวสารทางด้านบันเทิงเกี่ยวกับ โทรทัศน์ ภาพยนตร์ ดนตรี

4. บริษัท ฐิรัตน์ จำกัด ซึ่งดำเนินธุรกิจสื่อสารโทรคมนาคม กับหน่วยงานของรัฐในสายงาน ICT
ในปัจจุบันได้รับการแต่งตั้งให้เป็นผู้ทำการตลาดรวมถึงการจัดจำหน่ายบัตรโทรศัพท์ระหว่างประเทศในราคาประหยัด
โดยใช้ระบบอินเตอร์เน็ต โปรโตคอล (VOIP Calling Card) ภายใต้ตราสินค้า “I CALL”
บัตรที่ให้บริการนี้ แบ่งออกเป็น 2 ส่วน คือ ประเภทจำหน่ายบัตรโทรศัพท์ ซึ่งมีราคาตามหน้าบัตรอยู่
3 ประเภท คือ 300 บาท 500 บาท และ 800 บาท อายุบัตร 3 เดือน กับประเภทที่เป็นสมาชิก
สามารถเติมมูลค่าได้ (Rechargeable) คือ 3,000 บาท 5,000 บาท 10,000 บาท

บริษัท บลิส เอ็นเตอร์เทนเม้นต์ จำกัด (“บลิสเอ็นเตอร์เทนเม้นต์”)

บลิสเอ็นเตอร์เทนเม้นต์ ดำเนินธุรกิจเป็นผู้ผลิตข้อมูล (Content Provider) ทั้งข่าวสาร
สาระและความบันเทิง ในรูปแบบเสียง ภาพ และข้อความ (Voice and Non-voice)
แก่ผู้บริโภคผ่านสื่อประเภทโทรศัพท์พื้นฐาน โทรศัพท์เคลื่อนที่ และอินเตอร์เน็ต

บลิสเอ็นเตอร์เทนเม้นต์ เริ่มดำเนินการให้บริการข้อมูลในปี 2542
โดยเริ่มจากการให้ข้อมูลการแข่งขันฟุตบอล
ทั้งนี้เพื่อที่จะสำรวจความเห็นและพฤติกรรมของผู้ชมการถ่ายทอดสดฟุตบอลเท่านั้น
แต่ผลที่ได้คือมีผู้ชมการแข่งขันได้ให้ความสนใจใช้บริการเป็นจำนวนมาก
ทำให้กลุ่มบริษัทเห็นว่าธุรกิจให้บริการข้อมูลนี้มีโอกาสที่จะเติบโตได้อีกมาก
จึงดำเนินธุรกิจนี้อย่างจริงจังในปลายปี 2543
ด้วยการผลิตข้อมูลและเนื้อหาสาระให้กับผู้ให้บริการข้อมูลด้วยเสียงทางโทรศัพท์ (Audiotex)
จากนั้นมาบริษัทได้พัฒนาข้อมูลและเนื้อหาสาระให้มีความหลากหลายมากขึ้นจนถึงปัจจุบัน

นอกจากนั้นบลิสเอ็นเตอร์เทนเม้นต์ยังบริหารการตลาดให้กับหนังสือพิมพ์บันเทิง “มายาแชนแนล”
ซึ่งเป็นหนังสือพิมพ์บันเทิงที่เน้นคุณภาพและการนำเสนอข่าวในวงการบันเทิงที่ใหม่ซึ่งยังไม่มีผู้ใดนำเสนอ
ซึ่งได้รับการตอบรับจากผู้อ่านเป็นอย่างดี

  ลักษณะผลิตภัณฑ์หรือบริการ

  บลิสเอ็นเตอร์เทนเม้นต์ ให้บริการโดยการผลิตข้อมูลต่างๆ ดังนี้

-   การผลิตข้อมูลประเภทเสียงทางโทรศัพท์ (Audiotex)
    ให้แก่ผู้ให้บริการข้อมูลผ่านระบบเครือข่ายต่างๆ (Network Provider)
    โดยผู้ใช้บริการสามารถโทรศัพท์เพื่อเข้ามารับฟังข้อมูลต่าง ๆ
    ตามหมายเลขโทรศัพท์ที่ผู้ให้บริการเครือข่ายต่าง ๆ กำหนด เช่น

  - ข้อมูลต่างๆ เกี่ยวกับกีฬา

-   ข้อมูลการทำนายโหราศาสตร์

-   เป็นผู้ผลิตเนื้อหาสาระให้กับ เวปไซด์ ต่างๆ เช่น

-   www.luktungfm.com เป็นเว็บไซต์ซึ่งสร้างขึ้นเพื่อสนับสนุนรายการลูกทุ่ง เอฟ.เอ็ม

-   www.mayachannel.co.th
    เป็นเว็บไซต์เกี่ยวกับแวดวงบันเทิงเพื่อสนับสนุนหนังสือพิมพ์บันเทิง มายาแชนแนล

-   www.mobilecoconut.com เป็นเว็บไซต์เกี่ยวกับนวัตกรรมและเทคโนโลยีใหม่ๆ
    ของโทรศัพท์เคลื่อนที่

-   www.ethaimobile.com เป็นเว็บไซต์ที่เกี่ยวกับบริการดาวน์โหลด กราฟฟิคริงโทน
    ของโทรศัพท์เคลื่อนที่

-   ผลิตข้อมูลให้กับเวปไซด์ www.hotleague.com ซึ่งเป็นเป็นเว็บไซต์ของ
    บลิสเอ็นเตอร์เทนเม้นต์ โดย เป็นเวปไซด์ที่เสนอเนื้อหาสาระเกี่ยวกับกีฬาฟุตบอลต่างๆ

-   เป็นผู้ผลิตข้อมูลในรูปข้อความสั้น (Short Message)
    เป็นการนำเสนอข้อมูลผ่านระบบโทรศัพท์เคลื่อนที่ในระบบต่างๆ โดยมีบริการดังนี้

-   การตอบปัญหาเกี่ยวกับฟุตบอล

-   การส่งข้อมูลคู่การแข่งขัน วิเคราะห์การแข่งขัน

-   อันดับเพลงจากสถานีต่างๆ

-   รับส่งกราฟฟิคและเสียงเพลงเรียกเข้า

ข้อมูลหรือบริการต่างๆ ข้างต้น ทำให้บลิสเอ็นเตอร์เทนเม้นต์ มีรายได้ในรูปแบบต่างๆ เช่น
รายได้จากค่าสมาชิกที่ใช้บริการเวปไซด์ของบลิสเอ็นเตอร์เทนเม้นต์
รายได้จากการผลิตเนื้อหาสาระให้กับเวปไซด์ต่างๆ
รายได้จากส่วนแบ่งค่าบริการข้อมูลในรูปข้อความสั้น (Short Message)
จากเจ้าของระบบโทรศัพท์เคลื่อนที่ และรายได้จากส่วนแบ่งค่าบริการระบบออดิโอเท็กซ์
(Audiotex) จากเจ้าของ Network ต่างๆ

  การจัดหาผลิตภัณฑ์หรือบริการ

เนื่องจากกลุ่มบริษัทมีบุคลากรที่มีความพร้อมทั้งด้านทีมข่าว โปรแกรมเมอร์ และครีเอทีฟ
ในการสร้างสรรเนื้อหาสาระต่างๆ ทั้งด้านกีฬาและบันเทิงต่างๆ อยู่แล้ว ดังนั้น
บลิสเอ็นเตอร์เทนเม้นต์จึงเพียงแต่ทำการคัดเลือกเนื้อหาที่ได้รับความนิยมไปทำการผลิตเพื่อนำเสนอต่อลูกค้าต่อไป

  การตลาดและสภาวะการแข่งขัน

การตลาด

กลยุทธ์การแข่งขัน

1. ผลิตข้อมูลที่มีคุณภาพและมีความหลากหลายครอบคลุมกลุ่มเป้าหมายให้มากที่สุด
โดยเน้นการผลิตเนื้อหาที่มีคุณภาพ โดยบริษัทมีการจัดแบ่งทีมงานที่ทำงานสร้างสรรค์ผลงาน
ตามความถนัดและความเชี่ยวชาญของแต่ละทีมงาน
ซึ่งสามารถสร้างผลงานที่ตอบสนองความต้องการของผู้บริโภคทุกเพศทุกวัย

2. เน้นการประชาสัมพันธ์ในสื่อต่างๆ
ที่กลุ่มบริษัทมีอยู่เพื่อให้เข้าถึงผู้ใช้บริการและเป็นที่รู้จักกันอย่างรวดเร็ว เช่น
รายการโทรทัศน์และวิทยุ รวมทั้งหนังสือพิมพ์ และ อินเตอร์เน็ตเว็บไซต์ ซึ่งเป็นสื่อของกลุ่มบริษัท
เช่น รายการถ่ายทอดสดฟุตบอลพรีเมียร์ลีกและบุนเดสลีการายการวิทยุลูกทุ่งเอฟ.เอ็ม.และเว็บไซต์
www.hotleague.com เป็นต้น

ลักษณะลูกค้า

บลิสเอ็นเตอร์เทนเม้นต์ แบ่งกลุ่มลูกค้าออกเป็น 2 กลุ่ม ดังนี้

1.  กลุ่มลูกค้าทั่วไป ได้แก่ ผู้ให้บริการออดิโอเท็กซ์ต่างๆ
    ที่ต้องการข้อมูลเนื้อหาสาระที่บริษัทได้ผลิตขึ้นเพื่อให้บริการแก่ลูกค้าของตน
    และบริษัทผู้ประกอบการโทรศัพท์เคลื่อนที่ที่ต้องการให้บริการข้อความสั้น (Short message)
    แก่ลูกค้า

2.  บริษัทในกลุ่ม ได้แก่ บริษัท 108 1900 ออดิโอเท็กซ์ จำกัด
    ซึ่งเป็นเจ้าของระะบบเครือข่ายผู้ให้บริการออดิโอเท็กซ์รายหนึ่งซึ่งได้รับสัมปทานจากองค์การโทรศัพท์แห่งประเทศไทยเป็นเวลา
    15 ปี

บลิสเอ็นเตอร์เทนเม้นต์ไม่มีการพึ่งพิงลูกค้าบริษัทใดเกินกว่าร้อยละ 30
ของรายได้รวมของกลุ่มบริษัท

การจำหน่ายและช่องทางการจัดจำหน่าย

บลิสเอ็นเตอร์เทนเม้นต์ จะทำการจำหน่ายข้อมูลที่ผลิตให้กับลูกค้าทั้ง 2 กลุ่ม
ตามความต้องการของลูกค้าโดยมีรายได้จากการจำหน่ายข้อมูลที่บริษัทผลิตขึ้น ดังนี้

1.  ได้รับแบ่งส่วนแบ่งรายได้ในอัตราร้อยละ 50
    ของรายได้จากการใช้บริการบริการออดิโอเท็กซ์ที่ผู้ประกอบการออดิโอเท็กซ์ต่างๆ
    ได้รับจากองค์การโทรศัพท์

2.  ได้รับแบ่งส่วนแบ่งรายได้จากผู้ประกอบการโทรศัพท์เคลื่อนที่ต่างๆ ในอัตราร้อยละ 50
    ของรายได้จากการใช้บริการของผู้ใช้บริการข้อความสั้น
    ตามที่ได้รับชำระจริงหลังหักภาษีมูลค่าเพิ่มแล้ว

  การแข่งขัน

ภาพรวมของธุรกิจการให้บริการข้อมูล (Content Provider) ในปี 2545 ที่ผ่านมา
มีมูลค่าตลาดรวมเพิ่มขึ้น ทั้งนี้เนื่องจากจำนวนผู้ใช้โทรศัพท์พื้นฐาน โทรศัพท์เคลื่อนที่
และผู้ใช้บริการอินเตอร์เน็ต ที่มีจำนวนเพิ่มขึ้นอย่างมาก
ดังนั้นจึงทำให้ตลาดโดยรวมของการให้บริการข้อมูล (Content Provider)
ยังมีโอกาสที่จะขยายตัวเพิ่มขึ้นอย่างต่อเนื่องอีกมาก
ซึ่งปัจจุบันผู้ประกอบธุรกิจให้บริการข้อมูลรายใหญ่ทางออดิโอเท็กซ์ ที่มีลักษณะใกล้เคียงกับ
บลิสเอ็นเตอร์-เทนเม้นต์ มีเพียงรายเดียวคือ บริษัท สยามสปอร์ต ซินดิเคต จำกัด (มหาชน)

  บริษัท 108 1900 ออดิโอเท็กซ์ จำกัด (“108 1900 ออดิโอเท็กซ์”)

  ลักษณะผลิตภัณฑ์หรือบริการ

บริษัท 108 1900 ออดิโอเท็กซ์ จำกัด จัดตั้งในปี 2544
เพื่อประกอบธุรกิจการเป็นผู้ให้บริการข้อมูล ข่าวสาร สาระและความบันเทิง ด้วยเสียง (Voice)
ให้แก่บริษัท ไทยเทเลวอยซ์ จำกัด ซึ่งเป็นผู้ให้บริการข้อมูลด้วยเสียง (Audiotex)
ผ่านระบบโทรศัพท์พื้นฐาน และโทรศัพท์เคลื่อนที่ รายหนึ่ง

ต่อมาในปี 2545 108 1900 ออดิโอเท็กซ์
ได้รับสัมปทานจากองค์การโทรศัพท์แห่งประเทศไทยให้เป็นผู้ให้บริการข้อมูลด้วยเสียง (Audiotex)
ผ่านโครงข่ายโทรศัพท์ขององค์การโทรศัพท์แห่งประเทศไทยทั่วประเทศ เป็นระยะเวลา 15 ปี
ซึ่งเช่าวงจรโทรศัพท์หมายเลขพิเศษและวงจรเชื่อมโยงความเร็วสูง 2 เมกะบิต/วินาที (Mbps.)
จำนวน 120 - 360 วงจร ซึ่งผู้ใช้บริการสามารถเลือกรับฟังข้อมูลต่างๆ
ได้ตามความต้องการด้วยบริการผ่านโทรศัพท์หมายเลข 1900-444-200 ถึง 1900-444 -599
ได้สูงสุดถึงจำนวนประมาณ 400 เลขหมาย

108 1900 ออดิโอเท็กซ์ ได้กำหนดรูปแบบของบริการข้อมูลที่ให้บริการของบริษัทฯในปี 2545
เพิ่มเป็น 5 รายการ ดังนี้

1.  รายการทั่วไปที่ได้รับความนิยม (General Program) เช่น การทำนายดวงชะตา
    การเล่นเกมส์ต่างๆ

2.  รายการที่ให้บริการตามวาระและเทศกาลที่สำคัญต่างๆ (Seasonal Program)

3.  รายการพิเศษ (Special Events)เช่น การจองตั๋วการแสดงต่างๆ
    และการทายผลการแข่งขันฟุตบอล

4.  บัตรชำระเงินล่วงหน้า (Prepaid card) เป็นบริการข้อมูล
    ในรูปแบบที่ผู้ใช้บริการซื้อบัตรชำระเงินล่วงหน้า โดยที่ไม่ต้องโทรผ่านหมายเลข
    1900-xxx-xxx แต่โทรเข้าไปรับฟังข้อมูลได้จากหมายเลขอื่นที่ 108 1900 ออดิโอเท็กซ์
    กำหนดขึ้น ซึ่งสามารถรับฟังข้อมูลได้เท่ากับมูลค่าของบัตรที่ซื้อ
    ดังนั้นจึงไม่ต้องแบ่งรายได้ให้กับองค์การโทรศัพท์ ซึ่ง 108 1900 ออดิโอเท็กซ์
    คาดว่าบริการข้อมูลด้วยบัตรชำระเงินล่วงหน้าได้รับ
    ความนิยมอย่างสูงเนื่องจากมีค่าใช้บริการที่ถูกกว่า

5.  รายการ Download เสียงเรียกเข้า และภาพ Graphic บนโทรศัพท์มือถือ

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

เนื่องจากการประกอบธุรกิจออดิโอเท็กซ์ จะต้องได้รับสัมปทานจากองค์การโทรศัพท์ฯ
ดังนั้นข้อจำกัดที่สำคัญในการประกอบธุรกิจของบริษัทคือ ต้องปฏิบัติตามสัญญาที่มีกับองค์การโทรศัพท์ฯ
อย่างเคร่งครัด

  การจัดหาผลิตภัณฑ์หรือบริการ

108 1900 ออดิโอเท็กซ์
จะดำเนินการคัดสรรเนื้อหาสาระที่น่าสนใจแล้วจึงทำการติดต่อเพื่อขอซื้อข้อมูลเหล่านั้นจากผู้ผลิตข้อมูล
(Content Provider) ต่างๆ รวมทั้งจากบริษัท บลิสเอ็นเตอร์เทนเม้นต์ จำกัด ซึ่งเป็นบริษัท
Content Provider ในกลุ่ม
ดังนั้นนอกจากจะทำให้บริษัทไม่ประสบปัญหาการพึ่งพิงผู้ผลิตข้อมูลรายใดรายหนึ่งแล้วยังสามารถนำเสนอข้อมูลใหม่ๆ
ที่น่าสนใจจากแหล่งต่างๆ ให้เป็นที่น่าสนใจของผู้ใช้บริการได้อย่างเพียงพออีกด้วย

กลุ่มลูกค้าเป้าหมาย

108 1900 ออดิโอเท็กซ์ ได้แบ่ง และกำหนดกลุ่มลูกค้าเป้าหมายไว้เป็น 2 กลุ่มหลักได้แก่:

กลุ่มลูกค้าหลัก (Primary Target) คือกลุ่มวัยรุ่น นักเรียน และนักศึกษาที่มีอายุระหว่าง 13-23
ปี ซึ่งพักอาศัยอยู่ทั้งในกรุงเทพฯ ปริมณฑล และต่างจังหวัด

กลุ่มลูกค้ารอง (Secondary Target Market) คือกลุ่มผู้ใหญ่ที่เป็นแม่บ้าน คนทำงาน ข้าราชการ
นักธุรกิจ ผู้มีการศึกษา ผู้สูงอายุ และผู้ที่มีความชอบในการเสี่ยงโชคเพื่อแลกรับของรางวัล

ปัจจุบันอัตราค่าใช้บริการออดิโอเท็กซ์ จำแนกออกตามประเภทบริการซึ่งอยู่ระหว่างนาทีละ 3 ถึง 9
บาท

  108 1900 ออดิโอเท็กซ์ ไม่มีการพึ่งพิงลูกค้าบริษัทใดเกินกว่าร้อยละ 30
  ของรายได้รวมของกลุ่มบริษัท

  การตลาดและสภาวะการแข่งขัน

  กลยุทธ์การตลาด

108 1900 ออดิโอเท็กซ์ จะเน้นกลยุทธ์การทำการตลาดให้เข้าถึงกลุ่มเป้าหมายที่ต้องการ
โดยจะใช้ความได้เปรียบ และประโยชน์จากสื่อต่างๆ ของกลุ่มบริษัท ได้แก่ สื่อโทรทัศน์ และวิทยุ
เช่น รายการกีฬา รายการข่าว รายการเพลง เป็นต้น เพื่อทำการโปรโมทให้ผู้ได้รู้จักบริการต่างๆ
ของ 108 1900 ออดิโอเท็กซ์ มากขึ้น ซึ่งทำให้เกิดความได้เปรียบต่อคู่แข่งอื่นๆ ที่ไม่มีสื่อครบถ้วน
เนื่องจากจะทำให้มีต้นทุนที่ต่ำกว่า ซึ่ง 108 1900 ออดิโอเท็กซ์ คาดว่าในปี 2546 นี้
จะสามารถขยายฐานการตลาดได้อย่างรวดเร็วและต่อเนื่อง
จากการใช้สื่อที่มีอยู่เพื่อทำการเปิดการตลาดเชิงรุกเข้าสู่ทุกพื้นที่ของประเทศพร้อมๆกัน
โดยเฉพาะพื้นที่ต่างจังหวัด ซึ่งผู้ให้บริการรายอื่นยังไม่มีกลยุทธ์ที่ชัดเจนในการทำการตลาด

  การแข่งขัน

ปัจจุบันผู้ประกอบธุรกิจการให้บริการข้อมูลด้วยเสียง (“ออดิโอเท็กซ์”)
ในประเทศไทยมีจำนวนทั้งสิ้น 9 บริษัท ดังนี้

+---------------------------+-----------+----------+-------------------+
| บริษัท                      | หมายเลข   | จ        | หมายเหตุ           |
|                           |           | ำนวนคู่สาย |                   |
|                           |           |          |                   |
|                           |           | (Ports)  |                   |
+---------------------------+-----------+----------+-------------------+
| บริษัท อินโฟเทล คอมมิวนิเคชั่น   | 190       | 360      | ให้บริการเฉพาะ      |
|                           | 0-999-xxx |          | โทรศัพท์พื้นฐาน       |
| (ประเทศไทย) จำกัด          |           | 480      |                   |
|                           | 190       |          |                   |
| บริษัท สามารถอินโฟมีเดีย จำกัด  | 0-1900-xx | 240      |                   |
|                           |           |          |                   |
| บริษัท ไทยออดิโอเท็กซ์ เซอร์วิส  | 190       | 120      |                   |
| จำกัด                      | 0-333-xxx |          |                   |
|                           |           | 300      |                   |
| บริษัท ไทยเทเลวอยซ์ จำกัด     | 190       |          |                   |
|                           | 0-555-xxx | 120      |                   |
| บริษัท ทีเอโฟนคลับ จำกัด       |           |          |                   |
|                           | 02        | 120      |                   |
| บริษัท ควอลิตี้ไลน์ จำกัด        | -900-9009 |          |                   |
|                           |           | 120      |                   |
| บริษัท ไซเบอร์คอลล์ จำกัด      | 190       |          |                   |
|                           | 0-888-xxx | 120 –    |                   |
| บริษัท เอ็มแว็บ จำกัด          |           | 360      |                   |
|                           | 190       |          |                   |
| บริษัท 108 1900 ออดิโอเท็กซ์   | 0-777-xxx |          |                   |
| จำกัด                      |           |          |                   |
|                           | 190       |          |                   |
|                           | 0-xxx-xxx |          |                   |
|                           |           |          |                   |
|                           | 190       |          |                   |
|                           | 0-444-200 |          |                   |
|                           |           |          |                   |
|                           | ถึง        |          |                   |
|                           | 190       |          |                   |
|                           | 0-444-599 |          |                   |
+---------------------------+-----------+----------+-------------------+

  แนวโน้มการแข่งขันของธุรกิจออดิโอเท็กซ์ในปี 2546

  แนวโน้มทางการตลาดและการแข่งขันในปี 2546 นั้น
  คาดว่าการแข่งขันยังคงทวีความรุนแรงมากขึ้นจากปีที่ผ่านมา
  โดยเฉพาะอย่างยิ่งรายการที่เกี่ยวเนื่องกับบริการเสริมต่างๆบนโทรศัพท์มือถือ ยกตัวอย่างเช่น
  เสียงเรียกเข้า Ring Tone หรือภาพ Graphic หน้าจอโทรศัพท์ Logo/Picture Message
  เนื่องจากบริษัทผู้ให้บริการแต่ละรายต่างเห็นโอกาสทางการตลาดในการเพิ่มจำนวนขึ้นอย่างรวดเร็วของผู้ใช้บริการโทรศัพท์มือถือ
  และความน่าสนใจของเทคโนโลยีบริการเสริมบนโทรศัพท์มือถือ

และเป็นที่คาดการณ์กันว่าแนวโน้มการเติบโต
และการแข่งขันในส่วนของบริการเสริมบนโทรศัพท์มือถือจะยิ่งทวีความรุนแรงขึ้นไปอีก
เมื่อมีการให้บริการเสริมที่เป็นลักษณะเสียงเรียกเข้าเสมือนจริง (โพลีโฟนิก) และภาพเคลื่อนไหว
(แอนนิเมชั่น กราฟฟิกส์) ซึ่งอาศัยเทคโนโลยีของการส่งข้อมูล Content ผ่านช่องทางที่เรียกว่า
General Package Radio Service หรือ GPRS
ซึ่งผู้ใช้บริการโทรศัพท์เคลื่อนที่สามารถใช้บริการ 1900-xxx-xxx เพื่อขอข้อมูลต่างๆ
และบริการเสริมบนโทรศัพท์เคลื่อนที่อาทิเช่น เสียงเรียกเข้า รูปภาพบนหน้าจอ
การตอบ-รับข้อความอัตโนมัติ การฝากข้อความ และจดหมายอีเล็กโทรนิกส์
โดยที่ทางบริษัทจะจับมือร่วมกับผู้ให้บริการรายใหญ่ เช่น DTAC, AIS, ORANGE และเครือข่าย
CDMA โดยบริษัท ฮัทชิสัน (ประเทศไทย) จำกัด
ซึ่งแม้ผู้บริการรายใหญ่เหล่านี้จะมีการให้บริการด้านนี้เหมือนกับบริษัท
แต่เปิดกว้างเพื่อตอบสนองความต้องการของผู้บริโภคให้มีความหลากหลายในเนื้อหาสาระมากขึ้น

ด้วยการตระหนักถึงโอกาส และการคาดการณ์เกี่ยวกับตลาดในด้านต่างๆข้างต้นนี้ ทางบริษัทฯ
จึงยังคงมุ่งที่จะหาพันธมิตรผู้ผลิตเนื้อหาต่างๆ ที่ทำ Ringing Tone และ Logo และผู้เป็น
Application & Software Developer
รวมถึงพันธมิตรที่มีความพร้อมทางด้านการทำการประชาสัมพันธ์ตัวบริการ
และการตลาดในด้านต่างๆที่เกี่ยวกับตัวบริการ เพื่อที่จะให้สามารถแข่งขัน
และพร้อมที่จะก้าวขึ้นเป็นหนึ่งในผู้นำตลาดทั้งทางด้านยอดผู้ใช้บริการ
และผู้ผลิตบริการที่มีความน่าสนใจ และได้รับความนิยมจากผู้ใช้บริการโดยทั่วไป

บริษัท มายา แชนแนล จำกัด

  ลักษณะผลิตภัณฑ์หรือบริการ

  บริษัท มายาแชนแนล จำกัด จดทะเบียนจัดตั้งขึ้นวันที่ 5 กันยายน 2544
  ด้วยทุนจดทะเบียนเริ่มต้น 2 ล้านบาท โดยคุณเกรียงศักดิ์ สกุลชัย (ซึ่งเป็นผู้ก่อตั้ง
  “หนังสือทีวีพูล”) ดำเนินธุรกิจผลิตหนังสือพิมพ์บันเทิงออกจำหน่ายสัปดาห์ละ 2 ฉบับ
  เป็นหนังสือพิมพ์ที่มีเนื้อหาด้านข่าวสารทางด้านบันเทิงเกี่ยวกับ โทรทัศน์ ภาพยนตร์ ดนตรี
  ทีมผู้ผลิตและบรรณาธิการบริหารมีประสบการณ์มากกว่า 20 ปี ปัจจุบันมียอดจัดพิมพ์กรอบละ
  100,000 ฉบับ โดยมีราคาจำหน่ายปลีกฉบับละ 15 บาท

  การจัดหาผลิตภัณฑ์หรือบริการ

  บริษัท มายาแชนแนล จำกัด จะดำเนินการคัดสรรเนื้อหาสาระในวงการบันเทิงต่างๆ
  ที่คาดว่าจะเป็นที่น่าสนใจและเป็นข่าวใหม่ที่ยังไม่มีการนำเสนอมาทำการจัดพิมพ์
  เนื่องจากทีมงานและบรรณาธิการผู้บริหารเป็นผู้อยู่ในวงการและมีความสัมพันธ์ที่ดีต่อคนในวงการบันเทิงต่างๆ
  ทำให้มายาแชนแนลสามารถประสบความสำเร็จและมียอดจัดพิมพ์สูงสุดของหนังสิอพิมพ์บันเทิงภายในระยะเวลาอันสั้น

  การตลาดและสภาวะการแข่งขัน

  กลยุทธ์การตลาด

บริษัท มายาแชนแนล จำกัด
เน้นกลยุทธ์การทำนำเสนอข่าวสารวงการบันเทิงที่ใหม่และเป็นที่สนใจที่ยังไม่มีผู้ใดนำเสนอและมีการกำหนดกลุ่มผู้อ่านที่ชัดเจนที่มีอายุระหว่าง
20-30 ปี และจะยังสามารถใช้ความได้เปรียบ และประโยชน์จากสื่อต่างๆ ของกลุ่มบริษัท ได้แก่
สื่อโทรทัศน์ และวิทยุ
เพื่อให้ได้ข้อมูลที่หลากหลายมากขึ้นและเป็นการโปรโมทให้หนังสือพิมพ์มายาแชนแนลเป็นที่รู้จักอย่างแพร่หลาย
ซึ่งทำให้เกิดความได้เปรียบต่อคู่แข่งอื่นๆ ที่ไม่มีสื่อครบถ้วน

  การแข่งขัน

การแข่งขันในธุรกิจหนังสือพิมพ์บันเทิงในปัจจุบันยังไม่มีการแข่งขันที่รุนแรง
เนื่องจากผู้ประกอบธุรกิจหนังสือพิมพ์บันเทิงที่คล้ายกับหนังสือพิมพ์มายาแชนแนลแล้วมีอีกเพียง 1
รายคือ หนังสือพิมพ์สยามบันเทิงของบริษัท สยามสปอร์ตซินดิเคท จำกัด (มหาชน)
นอกนั้นเป็นหนังสือบันเทิงอื่นๆ ที่ออกจำหน่ายเป็นรายปักษ์หรือรายเดือน
ซึ่งไม่ถือว่าเป็นหนังสือประเภทเดียวกันกับมายาแชนแนล

บริษัท ฐิรัตน์ จำกัด
ลักษณะผลิตภัณฑ์หรือบริการ
บริษัท ฐิรัตน์ จำกัด ดำเนินธุรกิจสื่อสารโทรคมนาคม กับหน่วยงานของรัฐ คือ
การสื่อสารแห่งประเทศไทย และบริษัท ทศท คอร์ปอเรชั่น จำกัด (มหาชน) ในสายงาน ICT
ในปัจจุบันได้รับการแต่งตั้งให้เป็นผู้ทำการตลาดรวมถึงการจัดจำหน่ายบัตรโทรศัพท์ระหว่างประเทศในราคาประหยัด
โดยใช้ระบบอินเตอร์เน็ตโปรโตคอล (VOIP Calling Card) ภายใต้ตราสินค้า “i CALL”

รูปแบบผลิตภัณฑ์ที่จัดจำหน่าย มีสองประเภทคือ
 - รูปแบบบัตร Calling Card (ไม่สามารถเติมมูลค่าได้ (Disposable)) มี 3
ประเภทตามมูลค่า ได้แก่
1. บัตร iCALL มูลค่า 300 บาท
2. บัตร iCALL มูลค่า 500 บาท
3. บัตร iCALL มูลค่า 800 บาท
- รูปแบบสมาชิก (สามารถเติมมูลค่าได้ (Rechargeable)) มี 3 ประเภท ได้แก่
1. มูลค่า 3,000 บาท
2. มูลค่า 5,000 บาท
3. มูลค่า 10,000 บาท

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ
เนื่องจากการประกอบธุรกิจบริการโทรศัพท์ระหว่างประเทศ
ผู้แข่งขันจะต้องได้รับอนุมัติจากการสื่อสารแห่งประเทศไทยเท่านั้น
การที่บริษัทฯได้รับความไว้วางใจให้เป็นผู้ให้บริการร่วมกับการสื่อสารนั้น
ทางการสื่อสารเองก็ยังมีสิทธิที่จะแต่งตั้งผู้อื่นให้เป็นผู้ให้บริการร่วมได้ เช่นเดียวกับที่บริษัทฯได้รับ

การจัดหาผลิตภัณฑ์หรือบริการ
กลุ่มเป้าหมายทางการตลาด (Target Market Group)
1. Tourists กลุ่มนักท่องเที่ยว
2. Expatriate กลุ่มคนต่างชาติที่พำนักอาศัยในประเทศไทยระยะหนึ่ง
3. Locals กลุ่มคนไทยที่ต้องใช้โทรศัพท์ติดต่อธุระกับต่างประเทศ เช่น กลุ่มผู้ใช้แรงงาน
กลุ่มครอบครัว
4. Corporate กลุ่มบริษัทที่มีธุรกิจต้องใช้โทรศัพท์ติดต่อธุรกิจกับต่างประเทศเช่น บริษัททัวร์
โรงแรม

โรงงานอุตสาหกรรม
รูปแบบช่องทางการขาย มี 2 ประเภท ได้แก่
1. ช่องทางการขายปลีก (Retails)
- ผ่านตัวแทนจำหน่าย (Dealer)
- ผ่านช่องทางค้าปลีก (Modern Trade)
2. ช่องทางการขายส่ง (Wholesales)
- กลุ่มลูกค้าสมาชิก (Corporate Member)
- กลุ่มลูกค้าขายต่อ (Reseller)
การตลาดและสภาวะการแข่งขัน
กลยุทธ์การตลาด
 1. กลยุทธ์การสร้างผลิตภัณฑ์ สินค้า iCALL
โดยเน้นกลยุทธ์สร้างคุณสมบัติที่โดดเด่นและแตกต่างจากผลิตภัณฑ์อื่น ๆ ในท้องตลาด
โดยเพิ่มบริการเสริมบนผลิตภัณฑ์

2. กลยุทธ์การบริหารช่องทางการจำหน่าย
โดยสร้างช่องทางการจัดจำหน่ายให้ตรงกับกลุ่มเป้าหมาย

หลัก เพื่อให้กลุ่มที่ต้องการใช้บริการการโทรออกต่างประเทศและเลือกบริการ iCALL
ในการโทรออกสามารถหาซื้อบัตร iCALL ได้อย่างสะดวก

การแข่งขัน

ปัจจุบันผู้ประกอบธุรกิจให้บริการโทรศัพท์ระหว่างประเทศบนอินเตอร์เน็ตโปรโตคอลมีอยู่สองราย
โดยบริษัทฯได้เข้าทำธุรกิจนี้เป็นรายที่สาม แต่บริษัทมีคุณสมบัติที่แตกต่างจากคู่แข่งขันคือ
ความโดดเด่นและแตกต่างของผลิตภัณฑ์ในท้องตลาด

แนวโน้มการแข่งขันของธุรกิจในปี 2546
แนวโน้มการแข่งขันในปี 2546 คาดว่าการแข่งขันยังไม่รุนแรงมากนัก เนื่องจากมีผู้แข่งขันน้อยราย
ในขณะที่สินค้าหรือบริการนั้นจัดได้ว่าเป็นบริการสาธารณะที่ประชาชนจะต้องใช้ในการติดต่อสื่อสารระหว่างประเทศเพิ่มมากขึ้น
นอกจากนี้เทคโนโลยีของโทรศัพท์ก็กำลังจะเปลี่ยนจากการผ่านสัญญาณเสียงทางโครงข่ายโทรศัพท์พื้นฐานไปเป็นการผ่านไปที่โครงข่ายอินเตอร์เน็ตแทน
ซึ่งทำให้มีต้นทุนในธุรกิจที่ต่ำกว่ามาก ดังนั้น แนวโน้มโดย
รวมของการให้บริการโทรออกต่างประเทศโดยใช้บัตร (VOIP Calling Card) ในปี 2546
นี้จะต้องมีการเติบโตมากขึ้น

3.5 ผลกระทบสิ่งแวดล้อม

  -ไม่มี-